1 Reyes 11 - Holy Bible [Aymara Bible 1997] - (1Rey 11)\nSalomón reyejj faraonan phuchapjjarusti, yakha walja warminacaruwa munäna: moabitanacaru, amonitanacaru, edomitanacaru, sidoniasanacaru, uqhamarac hititanacaru;\ncawquïr marcanacanquir warminacampitejj Diosajj jan muncänjja, israelitanacana casarasipjjañanacapa, jupanacan chuymanacapasti jan yakha diosar apatäpjjañapataqui. Ucampis Salomonajj uca warminacaru munasinwa jupanacampi mayachasïna.\nJupasti pakallk pataca warminïnwa reinacamaqui, uqhamarac quimsa pataca uñt'atanacaniraquïnwa, jupanacawa chuymapjja mayjt'ayapjjäna.\nCunapachatï Salomonajj awquëjjäna ucqhasti, warminacapajj chuymapjja yakha diosanac tokeruw uñtayapjjäna, Salomonasti janiw take chuyma Tatit Diosapar loktascataynati David awquipjama uca laycu.\nSalomonasti yupaychänwa Astarté sat diosaru, ucasti sidonianacana diosapänwa, uqhamarac yupaychäna Milcom sat c'ari diosarusa, ucasti amonitanacana ajjtcaña diosapänwa.\nUqhamawa Salomonana luratanacapajj jan walïcänti Tatitun nayrakatapana, jupasti janiw chekpacha chuymampi Tatiturojj David awquipjama arccänti uca laycu.\nQhä tiemponsti Salomonajj Jerusalenata inti jalsu tokenquir kollurojja lurayänwa mä santuario Quemos sat c'ari diosataqui, ucasti Moab ucan ajjtcaña diosapänwa, uqhamarac Moloc ucataquiraqui, ucasti amonitanacan ajjtcaña diosapänwa.\nUca pachparaquiw lurarapïna jaya marcanquir warminacapataqui, jupanacasti diosanacaparuwa loktapjjerïna incienso, uqhamarac sacrificionaca.\nUcatsti Israelan Tatit Diosapajj colerasïnwa Salomonataqui, jupa Diosar munañ chuymapajj jan utj-jjatapata, cunjämatejj Diosajj pay cuti uñstasina,\nsiscäna jan yakha diosanacar yupaychañapataqui. Ucampis jupajj janiw ist'cänti cuntejj Tatitojj siscäna ucjja.\nUcatsti Tatitojj Salomonarojj sänwa: “Jumajj uqhamjjay sarnakstajja, janiraquiw phokcaractati suma amtäwïqui ucsa, ni leyinacajja churcsma lurañataqui ucsa, jichhasti reyïñamjja apakjjämawa, ucatsti maynïri uywatamaruwa churäjja.\nUcampis David awquimaru qhuyapayasitajja laycojja janiw lurcäti juman jacañamcama, ucampisa wawamatjja apakäwa.\nJanis takpacha reino apakcä ucqhajja, mä tribucwa jaytarapëjja awquimaru qhuyapayasitajj laycu, uqhamarac Jerusalén marca ajllisitajja laycuraqui” sasa.\nUcatsti Tatitojj mä uñisiripwa sayt'ayi Salomón reyitaqui: Hadad sat chacha, ucasti edomitänwa, Edom rey castänwa.\nCunapachatï Davidajj Edom ucar atipjcäna ucqhajja, ejerciton Joab sat generalapajj nuwasïwin jiwatanacar imt'ir sarcäna ucqhajja, jiwayanïnwa Edom marcanquir take chachanacaru;\nucansti sojjta phajjsiwa kheparäna take israelita jakenacamp chica, Edom marcanquir take chachanacaru jiwarayañcama.\nUcqhajj Hadad chachasti wawäscänwa, jupasti Egiptoruwa jaltjjäna awquiparu sirvipcäna uca yakhep marca masinacapampi.\nMadián chekat mistusinjja Parán ucaruwa puripjjäna, ucansti sirviyasipjjänwa uca chekanquir yakhep jakenacampi. Ucatjja Egiptoru purisinjja faraón reyin nayrakataparuwa uñstapjjäna, faraonasti jupanacarojj churänwa uta, mank'a, uqhamarac orakenacsa wajjt'araquïna.\nHadad chachasti faraonan wali munatänwa, ucatsti faraonajj juparojj warmipataquijj churänwa Tahpenes sat reinan warmipan cullacapa.\nTahpenes reinan cullacapasti Hadad uca chachapataquisti mä yokall wawanïnwa, ucarusti sutichänwa Genubat sasa, uca wawarusti Tahpenes sat reinajj faraonan palaciopanwa uywäna jupan wawanacapamp chica.\nUcatsti cunapachatï Hadad chachajj Egiptona yatïna Davidan jiwjjatapa, uqhamarac ejerciton Joab generalana jiwjjatapa ucqhajja, Hadad chachajj faraonarojj sänwa: —Orakejjaruw cutt'jjañ munta —sasa.\nFaraonasti ucjjarojj sänwa: —¿Cunataquis orakemar cutt'añ munta? ¿Cunach jan utjtamjja naya nayrakatanjja? —sasa. Ucampis Hadad chachajj sänwa: —Janiwa cunasa, utjasquituwa, ucampis achict'assmawa orakejjar cutt'jjañajjataqui —sasa.\nUcjjarusti Diosajj Rezón chacharuw sayt'ayaraquïna Salomón contra. Rezón chachasti Eliada sat chachan yokapänwa, jupasti Soba ucanquir Hadad-ezer sat reyin uywiripata jaltirïqui ucänwa.\nJupasti mä kawkha chachanacwa tantachäna, ucatsti jupajj mä tama lunthatanacan p'ekechiripänwa. Cunapachatï Davidajj jakenacar jiwaraycäna ucqhajja, Rezón chachajj Damasco marcaruwa sarjjäna, ucansti reyitwa utt'asjjäna.\nJupasti Salomonan jacañapcamajja Israelan uñisiripänwa; jupajj cuna jan walinactejj Hadad chachajj lurcän ucanacaruw mayachasïna, ucampis Israel marcarojj uñisïnwa. Uqhamatwa Rezón chachajj Siria marcan reyipa tucuwayäna.\nUqhamaraquiw Nabat ucan Jeroboam yokapajj reyi contra sayt'araquïna. Jeroboam chachasti Salomonan yanapiripänwa, Sereda sat marcanquiri, uqhamarac Efraín tributaraqui. Taycapasti mä ijma warmïnwa Zerúa sat sutini.\nSalomonasti Milo sayt'asiñ perkanacwa luräna, David awquipan marcap tokeru sarquis uca jist'antañataqui, ucatwa Jeroboam chachajj jupataqui sayt'äna.\nJeroboam chachasti wali ch'amani, wali amtañani chachänwa; Salomonajj aca waynaru wali k'aphätap laycojj, catuyänwa Josean familiapa apnacañapataqui.\nQhä tiempotsti, mä urojja Jeroboam chachajj Jerusalén marcat mistusinjja jiquisïnwa thaquina Ahías sat profetampi, jupasti Silo ucanquirïnwa, jupajj mä machak capampi janjjatataw sarascäna. Pampanjja panipaquiw jicjjatasipjjäna,\nucatsti Ahías profetajj machak capa uchatäcäna ucsti, tunca payaniruw ch'iyjäna,\nucatsti Jeroboam chacharusti sänwa: “Jumajj catum aca tunca ch'iyakatanaca; Israelan Tatit Diosapajj sistamwa: ‘Nayajj Salomonatjja reino apakäwa, ucatsti jumarojj tunca tribu churäma.\nUcampis Salomonarojj jaytäwa mä tribuqui David uywatajjaru qhuyapayasitajj laycu, Jerusalén marca laycuraqui, uca marcsti israelan take tribunacapan marcanacapatwa chhijllasta.\nSalomonasti nayarojj apanucutuwa, ucatsti sidonios ucanacana Astarté sat diosaparuwa yupaychjje; ucatsti yupaycharaquïnwa moabitanacan Quemos sat diosaparuraqui; ucatsti yupaychänwa amonitanacan Milcom sat diosaparuraqui. Jupan luratanacapasti nayan nayrakatajjana janiw sumäquiti, janiraquiw leyinacajjsa, arsüwinacajjsa phokcaraquiti, cunjämatï David awquipajj lurcäna uqhama.\nUcampisa janiw takpach reino apakcäti, jan ucasti apnakayascaquïwa jacañapcama, David sirvirejjaru qhuyapayasitajj laycu, Davidarojj nayawa ajllista, jupasti phokhewa camachi arunacajjaru, uqhamarac leyinacajjarusa.\nUcampis yokapatjja reyïñjja apakäwa, ucatsti jumaruwa catuyäma tunca tribu.\nYokapataquisti mä tribucwa jaytäjja, David sirvirejjana lamparapajja nayan nayrakatajjana naqhascañapataqui Jerusalenanjja, cawquïr marctejj nayajj ajlliscta sutejjajj ucancañapataqui.\nNayasti jumaruwa apnakañamataqui churäma, cuntejj jumajj munctajja ucanaca, uqhamarac Israelan reyipäñamataqui.\nJumatejj ist'itäta take cuntejj luram siscäma ucanaca, uqhamarac luratanacamas nayan nayrakatajjana chekapäni, ucatsti phokharaquïta leyinacajjsa, camachi arunacajjsa, cunjämatï David sirvirejjajj lurquejja uqhama, nayajja jumampïyäwa, uqhamaraqui familiamsa ch'aman sayt'ayäjja, cunjämatï Davidaru lurcta uqhama; ucatsti Israeljja jumaruwa catuyäma.\nUcatsti Davidana wawanacaparojj mutuyäwa uqham luratanacapata, ucampis janiw ucajj wiñayataquïcaniti.’ ”\nUca laycusti Salomonajj jiwayañwa Jeroboam chacharu munäna; ucampis Jeroboam chachajj Egiptoruw jaltjjäna, ucansti Sisac sata ucawa reyïscäna; Jeroboam chachajj Salomonan jiwañapcamawa ucan kheparäna.\nSalomonan ucjjar yakha luratanacapajja, uqhamarac yatiñ cancañapatsa, take luratanacapatsa Salomonan crónicas sat librona kellkatawa.\nSalomonasti Jerusalén marcanjja take Israel marcarojj apnakänwa pusi tunca mara,\nucatsti cunapachatï jiwjjäna ucqhajj, David awquipana marcaparuwa imt'atäjjäna. Jupa lantisti reyëjjänwa Roboam sat yokapa.


Bible in one year - Aymara Bible 1997 - March 22\nPin to Start?\nBible in one year Verse of Day Topics Search Compare Bibles Recently Read Saved Passages Videos Maps / Timelines / Atlas\nPastor Recommendation Donate Contact Us Apps Holy Bible (XML / Audio) Settings\nSign In Sign Up Settings\n1. Moisesasti Israel marcaru tantachthapisinjja sänwa: “Israelanquir jakenaca, sum ist'apjjam cawquïri leyinaca, arsutanactï jichhüru yatiyapcäma ucanacaru. Sum p'ekenacamar yatekapjjam, ucatsti take sarnakäwiman ucarjam sarnakapjjaraquim.\n2. “Jiwasan Tatitu Diosasasti mä suma arust'äwiruw mantawayi Horeb sat kolluna.\n3. Janiraquiw Diosajj awquinacasampiqui uca suma arust'äwir mantawayquiti, jan ucasti take jiwasanacampiwa, qhitinacatï jichhüruna aca chekan tantacht'atäsctan ucanacampi.\n4. Diosasti jumanacampejj parlänwa ajanuy ajanu, mä nina taypita.\n5. Nayasti ucancascäyätwa jumanacampi Tatitu Diosampi chica taypina, Diosan arunacapa jumanacar yatiyañataqui, jumanacajj ninaru ajjsarapjjatam laycu, ucatwa jan kollurojj maqhatapcäyätati. Ucatsti Tatitu Diosajj sänwa:\n6. ‘Nayätwa juman Tatitu Diosamajja, nayaraquiw Egipto marcatsa irpsuniracsma, cawqhantejj esclavot sirviscäyät ucana.\n7. ‘Janiw yakha diosanaca utjcätamti nayat sipanjja.\n8. ‘Janiw yakha diosanac lurasïtati ni cunar uñtatsa, alajjpachanquirir uñtatsa, ni aca orakenquirir uñtatsa, ni kota mankhanquirir uñtatsa.\n9. Janiw ucanacar quillt'asïtati ni yupaycharaquïtasa; nayätwa Diosamajja wali ch'amani, janiraquiw muncti yakhampïpjjañamsa. Awquinacan juchanacapatsti wawanacan wawanacaparuw azot'iraquëjja, qhitinacatejj uñisipquitu ucanacaru.\n10. Ucatsti waranka warankanacaruw munasiñampi uñjaracta, qhitinacatejj nayaru munapquitu, camachi arunacajjsa phokhapcaraqui ucanacarojja.\n11. ‘Janiwa Tatitu Diosaman sutipjja ina ch'usat aytasïtati. Diosasti mutuyaniwa qhitinacatï ina ch'usat sutip aytasqui ucanacarojja.\n12. ‘Amtasïtawa samarañ urutjja, Tatitu Diosaru uca urun yupaychañamataqui, cunjämatï Diosamajj ewjjawayctam uqhama.\n13. Sojjta uruw trabajäta take luräwinacama,\n14. ucampis pakallko urojj samarätawa Diosamataqui. Janiraquiw jumajj cunsa lurätati, ni yokamasa, ni phuchamasa, sirvirimasa, uywatamasa, ni uywamasa, asnomasa, ni cawquïri animalamasa, ni yakha marcat jutiri utaman utjquis uca jakesa, uqhamata uywatamasa, sirvirimasa jumjamaraqui samarañapataqui.\n15. Amtasiraquim Egipto marcan esclavot sarnakatama, ucatsti Tatitu Diosamaw apsuntam jach'a ch'amapampi, ucatwa Diosamajj amtaytam jumaru uca urun samarañamataqui.\n16. ‘Awquimaru, taycamaru jach'añcham, cunjämtï Tatitu Diosamajj ewjjawayctam uqhama, uqhamata walja maranaca jacañamataqui aca Diosan churat orakena.\n17. ‘Janiw jiwayätati.\n18. ‘Janiw wachok jucha lurätati.\n19. ‘Janiw lunthatasïtati.\n20. ‘Janiw jake masim contra c'ari arunac parlätati.\n21. ‘Janiw jake masiman warmip munapayätati; janiraquiw munätati utapsa, ni orakenacapsa, ni sirviripsa, ni uywatapsa, uywanacapsa, ni asnopsa, ni cunatejj jupancqui ucanacsa.’\n22. “Aca arunacsti Tatitu Diosaw jach'at parläna mä nina ch'iyara kenay taypita, cunapachatejj take jumanacajj kollu thiyana tantachasipjjäyäta ucqha. Ucatsti Tatitojj janiw cunsa arscjjänti, uqhamaraquiwa uca arunacsa pä kala tablanacaru kellkäna, ucsti nayaruwa catuyitu.\n23. Ucampis cunapachatï jumanacajj uca Tatitu Diosan arunacap ist'apcäyäta uca ch'amac mankheta ucqhajj uñjapjjtawa kollun nina akascatapa, ucatsti take jumanaca, tribunacan jilïrinacapa, uqhamaraqui Israelan jilïrinacapa ucanacaw nayampi parliri jutapjjtajja.\n24. Ucatsti sapjjestawa: ‘Chekpachapuniwa jiwasan Tatitu Diosasajj uñacht'ayistu jach'a cancañapa, jach'a ch'amapsa, uqhamaraqui arupsa ist'aractanwa nina taypit mistuniri. Jichhüruw uñjtan Tatitu Diosan jakempi parlañ munatapa jan jakeru jiwayasa.\n25. Ucat sipansa, ¿cunatarac jiwasasti jiwañäni uca ninan naqhantata? Wastattejj Diosan arup ist'añäni ucqhajj jiwañäniwa.\n26. ¿Cawquïri jakerac utjaspa jacquir Diosan arup ist'iri, nina taypit parlasquiri, cunjämatï jiwasajj ist'tan janirac jiwctanti uqhama?\n27. Ucampisa jumay Diosaru jac'achasim, ucatsti ist'araquïtaw take Diosan parlatanacapsa, ucatwa nanacar yatiyapjjetäta cuntï parlcätam ucanaca; nanacasti phokhapjjäwa cuntï sapquitäta ucanacjja’ sasa.\n28. “Cunapachatï jumanacajj nayaru parlasipcäyät ucqhajj Tatitu Diosajj take parlatanacamwa ist'äna, ucatwa nayarojj sitäna: ‘Take aca marcan parlatanacap ist'ta, waliquiwa cuntï sapctam ucanacajja.\n29. ¡Inampich jupanacajj uqham amuyunïpjjaspa, ucatsti jach'añchapjjetaspa, take urunacana camachinacajjsa phokhapjjaraquispa, uqhamatwa wawanacapasa, jupanacasa wiñayataqui sum sarapjjaspa!\n30. Jichhasti sanim jupanacaru: Cuttjjapjjam carpanacamaru, sasa.\n31. Ucatsti jumajj nayampi aca chekan kheparam. Nayaw churäma camachi arunaca, leyinaca, arsutanacajja, jupanacar yatichañamataqui, uqhamata sarnakäwinacapan uca camachi arunacarjam sarnakapjjañapataqui cawquïri oraktï churcä ucana.’\n32. Uqhamasti Diosan take ewjjanacaparjamay jacäwinacaman sarnakapjjam jan cawcsarusa jithektasa.\n33. Sarapjjamay cawquïri thactï Tatitu Diosajj uñacht'ayapctam ucanjama, uqhamata sum sarañanacamataqui, walja maranaca jacapjjañamataquiraqui cawquïri oraktï Tatitu Diosajj churapcätam ucana.\n1. “Aca camachinaca, leyinaca, arsutanacapwa Tatitu Diosajj nayaru churitu jumanacar yatichañataqui, cawquïri orakenactï churapcätam ucan phokhapjjañanacamataqui.\n2. Uqhamatwa jumanacan Tatitu Diosamarojj jach'añchapjjäta, phokhapjjaraquïta camachi arunacapa, leyinacapa churapcsma ucanacaru take jacäwinacamana; uqhamaraqui wawanacaman wawanacapasa, uqhamatwa walja maranaca jacapjjaraquïta.\n3. Uca laycu ist'apjjam israelit jakenaca, ch'amañchasipjjaraquim uca arunac phokhañataqui. Uqhamatwa cusisita sarnakapjjäta, ucatsti mä jach'a marcaw uca oraken tucupjjaraquïta, cawqhantï leches misq'is umjam jalasqui, cunjämatï awquinacaman Diosapajj arupampi arsuwaycän uqhama.\n4. “Ist'am Israel marca: Jiwasan Tatitu Diosasti mä sapaquiwa.\n5. “Tatitu Diosamarusti take chuymamampi, take jacañamampi, take ch'amamampi munam.\n6. “Juman chuymamaruy catokam cawquïri camachi arunactï jichhüruna churcsma ucanacjja.\n7. Ucatsti wawanacamaruw yaticharaquïta; utamanccasina, thaquinjam sarcasina, uqhamaraquiw parlaraquïta iquintañataqui, sartañataquisa.\n8. Uqhamaraquiwa uca camachi arunacjja amparamaru ñach'antata aparaquïta, paramansti mä chimpur uñtata.\n9. Uqhamaraquiw kellkantäta uta puncuman postenacarusa, uqhamarac quipca uta puncumarusa.\n10. “Jumanacan Tatitu Diosamasti cawquïri oraktï Abraham, Isaac, Jacob awquinacamaru churä siscatayna ucaruw puriyapjjätam. Uca orakesti wali jach'a, uqhamarac suma marcanacaniwa. Uca marcanacasti janiw jumanacan luratäcaraquiti.\n11. Utanacas suma yänacan phokhantata, ucanacasti janiw jumanacan phokhantatäquiti, uqhamaraqui uma phuch'unacani, uca phuch'unacasti janiw jumanacan allitäquiti; uva uqhamaraqui olivo yapunacani, uca yapunacasti janiw jumanacan yapuchatäquiti; ucatsti take ucanacatwa jumanacajj mank'apjjäta sist'asiñcama.\n12. Take ucanac pasjjani ucqhajj janipun jumanacajj Tatitu Diosat armasipjjamti, qhititï Egipto marcat irpsunipjjtam, cawqhantï esclavot sarnakascayäta ucata.\n13. Jach'añchapjjam jumanacan Tatitu Diosamaru, jupa saparuquiraqui yupaychapjjam, ucatsti cunapachatï juramento lurapjjät ucqhajj Tatitu Diosan sutip aytasisina lurapjjaraquim.\n14. Janiraqui yakha marcanacan diosanacaparus yupaychapjjamti.\n15. Jumanacampïqui uca Tatitu Diosasti janiw munquiti yakhampïpjjañama, ucatsti jumanac tokwa colerasispa, take jumanacaru t'unjañataqui.\n16. “Janiraqui jumanacan Tatitu Diosamarojj yant'apjjamti, cunjämtï Masah sat chekan lurapjjta uqhama.\n17. Take chuymampiraqui phokhapjjam Tatitu Diosaman camachi arunacapjja, uqhamaraqui take ewjjanacapsa, leyinacapsa churapctam ucanaca.\n18. Ucatsti lurapjjaraquim cunatï chekäqui, sumäcaraqui Diosan nayrakatapana ucanaca, uqhamat suma sarapjjañamataqui cawquïri oraktï Diosajj arupampi arscäna awquinacamar churañataqui ucaru mantapjjañamataqui.\n19. Uqhamat Tatitu Diosajj take uñisirinacamaru jumanac nayräjjat ananucuñapataqui, cunjämtï arupampi arscäna uqhama.\n20. “Cunapachatï wawanacamajj mä uru jisct'apjjätam: ‘¿Cun sañsa muni uca camachi arunaca, leyinaca, arsutanaca, cawquïrtï Tatitu Diosasajj churawayquistu ucanacajja?’ sasa.\n21. Jumanacasti jupanacarojj sapjjätawa: ‘Jiwasasti faraón reyin esclavopäyätanwa, Egipto marcanjja, ucatsti Diosaw irpsunipjjestu wali ch'amapampi.\n22. Jiwasasti uñjtanwa Diosan jach'a uñacht'äwinacapa, jach'a milagronacapsa, Egipto marcan luratapa faraón contra, uqhamaraqui take utapanquiri jakenac contra.\n23. Ucatsti jiwasarojj irpsunipjjestuwa uca chekatjja, cawquïri oraktï arupampi arsusina awquinacasaru churä siscatayna ucaru, ucatwa jiwasaru aca orak churistu.\n24. Ucatsti Tatitu Diosajj take uca camachi arunaca phokhañwa jaytistu, ajjsartañ chuymampi, uqhamata take uruna suma sarañasataqui, cunjämatï jichhürcam sarnakasctan uqhama.\n25. Uqhamwa jiwasajj uca camachi arunacapa take chuymampi Dios nayrakatana cunjämtï ewjjawayquistu uqhamana phokhasajj walic lurasctanjja’ sasa.\n1. Ñankha lurir jakenacar uñjasajj jan k'apisimti, janirac ñankha luririnacarus yatjjäsimti,\n2. janc'aquiw jupanacajj alinacjam pharsupjjani, ch'ojjña korjamaw wañsupjjaraquini.\n3. Tatiturojj take chuymamp alcatam, asc luraraquim, oraken jacasim, chekaparac jacam;\n4. Tatiturojj suma chuymamp munasim, jupasti chuyma mankheman mayisitamarjamaw churätam.\n8. Yatiñan jakejj, yatiñapatjamajja jach'ar aptatäniwa, ucampis jan amuyt'ani ñankha jakejja jisc'achatäniwa.\n21. Ucchañcamasti, jakejj ankäjjan Zacariasarojj suyasipcäna. Ucch'a horasa templon chhakatäjjatapatjja jupanacajj mayjt'asipjjänwa: ‘Cunach pasjjpacha’ sasa.\n22. Zacariasajj ankar mistjjän ucqhasti, janiw jakenacarojj parlañataqui ch'amanïcänti; ucapachaw jupanacajj Diosan utapan santuario satäquis ucqhan mä visión uñjatapa amuyapjjäna. Ucatsti jupajj señanacampiquiw parläna, amutütap laycu.\n23. Cunapachatï Zacariasan Diosan utapan sirviñapajj tucusjjän ucqhajja, jupajj utaparuw sarjjäna.\n24. Uca khepatsti Elisabet warmipajj usur jakëjjänwa, ucatsti pheska phajjsiw utapat jan mistcänti:\n25. “Jakenacan jan juc'amp nayar jisc'achañapataquiw Tatitojj acjja luri nayampejj” sasa.\n26. Sojjta phajjsi sarakatarusti Diosajj Gabriel angelaruw qhitanïna Galileanquiri Nazaret sat marcaru,\n27. María sat mä virgen warmir uñjaniñataqui. Jupasti Joseampi casarasiñatac parlatänwa. Joseasti Davidan familiapat jutirïnwa.\n28. Angelasti Marian ucar mantasinjja sänwa: —¡Aruntsmawa, María! ¡Diosan asquipamp phokt'ata! Tatitojj jumampiwa, [take warminacat sipana Diosan bendecitaraquïtawa] —sasa.\n29. Mariasti angelar uñcatasinjja, uqhamarac uca arunacap ist'asinjja wal sustjasïna. Ucatsti chuymapan jisct'asi: “¿Cunats uqham aruntpachïtu?” sasa.\n30. Ucat angelajj juparojj säna: —María, jan ajjsaramti, jumajj Diosan nayrakatapanjja asqui qhuyapayasiñapwa jicjjattajja.\n31. Jichhajj usur jakeptätawa, ucatsti mä yokall waw wawachasïta; juparusti JESÚS sasaw sutichäta.\n32. Jupasti jach'äniwa, uqhamarac: ‘Alajjpach Diosan Wawapaw’ sataraquïniwa. Ucatsti Dios Tatituw juparojj reyit utt'ayani nayra Davidarjama,\n33. Israel marcar wiñay apnakañapataqui. Jupan uca marcar apnakañapajj janipuniw tucuscaniti —sasa.\n34. Ucat Mariajj angelar jisct'äna: —Janïrajjay nayajj chachanïcstejja. ¿Cunjämatarac acasti uqham lurasispasti? —sasa.\n35. Angelasti sänwa: —Kollan Ajayuw jumjjaru jutani, ucatsti alajjpach Diosan ch'amapaw mä kenayjam jumarojj imjjattätam. Ucatwa nascan uca wawajj Diosatac yakhachatäni, ucatsti Diosan Wawapa sataraquïniwa.\n36. Uqhamaraquiw Elisabet familiamajj niya chuymanëjjasinsa, mä wawa wawachasini. Juparusti jakejj sapjjaraquïnwa: ‘Janiw wawanïcjjaspati’ sasa, ucampis niya sojjta phajjsëjjewa usur jakëjjatapajja.\n37. Diosataquejj janiw cunas ch'amäquiti —sasa.\n38. Ucat Mariajj säna: —Nayajj Tatitun sirviripätwa. Jupajj arsutaparjam nayampejj lurpan —sasa. Ucatwa angelajj sarawayjjäna.\nAymara Bible 1997\nBiblia Aymara ©Sociedad Bíblica Boliviana 1997


Josué 19 - Holy Bible [Aymara Bible 1997] - (Jos 19)\nUcatsti payïri orakejj Simeón tribun wawanacaparuw wact'äna. Uca orakesti Judá tribun orakepa taypincänwa.\nAca marcanacaracwa catokapjjäna: Beerseba, Seba, Molada,\nBet-lebaot, Saruhén, marcanaca. Takpachasti tunca quimsan marcanaca, jisc'a marcanacampi cuna.\nUqhamaraquiw acnïri marcanacampi wact'araquïna: En-rimúm, Eter, Asán marcanaca, jisc'a marcanacampi cuna.\nUcatsti take cawquïri jisc'a marcanacatï utjcäna uca jach'a marcanac thiyana, Baalat-beer sat orakcama, uqhamaraqui cawquïri Ramat sat marcatï utjcäna Néguev orakena ucanaca. Aca orakenacaw Simeonan wawanacaparojj wact'äna.\nSimeón tribun wawanacapan orakenacapasti, Judá tribun orakenacap taypincänwa, uca Judá tribun orakenacapajj wali jach'ätap laycu, ucatwa uca oraketjja Simeón tribun wawanacapar churataraquïnjja.\nQuimsïri orakesti Zabulón tribun wawanacaparuw wact'äna, korpasïwipasti Sarid chekacamaraquiw saräna.\nUqhamaraquiw uca orakejj sarascaquïna inti jalanta tokeru Marala chekar puriñcama, ucatsti Dabeset chekanjam sararaquïna, uqhamat Jocneam uñcatasinquïr jisc'a jawirar tucuyañataqui.\nUca Sarid chekatsti korpajj sarascaquïnwa inti jalsu tokeru, ucat Quislot-tabor sat orakempi korpasqui ucacama purisina, pasänwa Daberat tokeru, Jafía chekaru maqhatasaraqui.\nUcqhatjja korpajj sarascaquïnwa inti jalsu tokeru Gat-hefer lugaräquis ucsa tokeru, Ita-cazín lugar cheka pasasina, Rimón chekar purisina Nea orakeru muytanisaraqui.\nAmsta toketjja korpajj muytanïnwa Hanatón sat chekanjama, uqhamat Jefte-el sat valleru mistunisaraqui.\nUca orakensti tunca payan marcanacaw utjäna, jisc'a marcanacamp cuna, ucanacasti acanacänwa: Catat, Naalal, Simrón, Idala, uqhamaraqui Belén ucanaca.\nAca orakenacaw Zabulón tribun wawanacaparojj wact'äna, take marcanacapampi, jisc'a marcanacamp cuna.\nPusïri orakesti wact'änwa Isacar tribun wawanacaparu.\nAca marcanacaraquiw jupanacarojj wact'äna: Jezreel, Quesu-lot, Sunem,\nRemet, En-ganim, En-hada, Bet-pases, uca marcanaca.\nUca oraken korpapasti Tabor, Sahazima, Bet-semes sat chekcamaw purïna, Jordán jawirar purisina. Takpachasti tunca sojjtan marcanacänwa, jisc'a marcanacampi cuna.\nAca orakew Isacar tribun wawanacaparojj wact'äna, take marcanacampi, uqhamarac jisc'a marcanacamp cuna.\nPheskëri orakesti Aser tribun wawanacaparuw wact'äna.\nAcnïri marcanacaw wact'änjja: Helcat, Halí, Betén, Acsaf,\nAlamelec, Amad, Miseal, marcanaca, ucatsti inti jalanta tokerojj purïnwa Carmelo sat kollucama, uqhamaraqui Sihor-libnat ucacama.\nInti jalsu toket korpajj amsta tokeruw saräna Bet-dagón chekacama, Zabulón tribun orakepar puriñcama, uqhamaraqui Jefte-el, Bet-emec, Neiel, ucaru puriñcama, uqhamata Cabul sat chekar mistusaraqui,\nucatsti acnïri marcanacampi cunaraquïnwa: Abdón, Rehob, Hamón, Caná marcanaca, uqhamata jach'a Sidón marcaru purisa.\nUcjjarusti uca korpajj Ramá sutini lugar tokeruw muytäna, uqhamaraqui Tiro sat suma kalanacat lurat marcäquis ucsaru, ucata Husa satäquis ucsa tokeru sarasa, Mediterráneo sat jach'a kotaru tucuyasaraqui. Ucatsti Mahaleb, Aczib,\nUma, Afec, Rehob marcanac cuna. Takpachasti pä tunca payan marcanacänwa, jisc'a marcanacampi cuna.\nAca orakenacaw Aser tribun wawanacaparojj wact'äna.\nSojjtïri orakesti Neftalí sat tribun wawanacaparuw wact'äna.\nAca oraken korpapajj kalltänwa Helef, Alón-saananim, Adami-neceb uqhamaraqui Jabneel sutini orakenacata, Lacum sat chekacama, ucatsti Jordán jawiraruw tucuyäna.\nInti jalanta toketjja korpasti muytanïnwa Aznot-tabor uca chekanjama, uqhamaraqui Hucoc sat chekanjam pasasina, ucatsti Zabulón tribun orakepampiraquiw aynacha toketjja corpasïna, uqhamaraquiw inti jalanta toketjja korpasïnwa Aser sat tribun orakepampi, ucatsti inti jalsu toketjja Neftalí tribun orakepajj Jordán jawircamaw puriraquïna.\nWali jach'a perkanacampi muyuntayat marcanacapajj acanacänwa: Sidim, Zer, Hamat, Racat, Cineret,\nIrón, Migdal-el, Horem, Bet-anat, uqhamaraqui Betsemes sat marcanaca. Takpachasti tunca llätuncani marcänwa, jisc'a marcanacamp cuna.\nAca orakenacaw Neftalí tribun wawanacaparojj wact'äna, take jach'a marcanacampi uqhamarac jisc'a marcanacampi cuna.\nPakallköri orakesti Dan tribun wawanacaparuw wact'äna.\nAcnïri marcanacaraquiw wact'äna: Zora, Istaol, Er-semes,\nMejarcón, Racón, uca marcanaca, uqhamaraqui cawquïri oraketï Jope sat marca uñcatasincqui ucanacamppacha.\nUcampis uca orakenacajj pisïnwa Dan tribun wawanacapataquejja; ucatwa jupanacajj Lesem sat marcaru catuntapjjäna, uqhamaraqui t'unjapjjäna, take uca marcan jaquir jakenacaru jiwarayasa. Ucatsti uca marcan sutipjja jakoquipapjjaraquïnwa Dan sasa sutichasa, nayra awquipat amtasisa. Uqhamatwa uca marcan jacapjjäna.\nAca orakenacaw Dan tribun wawanacaparojj wact'äna, take marcanacampi, jisc'a marcanacampi cuna.\nCunapachatejj israelit jakenacajj orakenac churaña sapa mayniru tucuyjjapjjän ucqhajj, Josué chacharuw orakepa churapjjaraquïna jupanacan orakenacap taypiru,\ncunjämtï Diosajj siscän uqhamar phokhasajj Timnat-sera uca marca Josué chacharojj jupan mayitaparjama churapjjäna, cawquïri marcatï Efraín tribun kollunacap tokenccäna uca. Josué chachajj uca marcjja sumwa wastat luräna, ucat ucan jacasjjaraquïna.\nTake aca orakenacwa Eleazar sacerdotempi, Josué chachampi, uqhamaraqui Israelan jach'a jilïri jakenacampejj uca tunca payan Israelan tribunacaparojj churapjjäna, Dios nayräjjana, uqhamaraqui cawqhantï Tatitump Jiquisiñ Carpajj luratäcäna uca Silo sat chekana. Uqhamaw orakenacajj takeniru churatäna.


¡Jan ajjsaramti! Jehová Diosaw yanapirisajja | Taman yatjjatañataki\n“Taqe iyawsañampiw arssnajja: ‘Tatituw yanaptʼirejjajja’.” (HEB. 13:6)\n¿Kunsa awk taykanakajj wawanakapan Diosat jan jitheqtañapatak lurapjjañapa?\n¿Kunjamsa familia pʼeqtʼirinakajj familiapat jan jayarstʼas jupanakar uñjapjjaspa?\n¿Kunjamsa cristianonakajj yaqha markar trabajir sarañatak chʼamañchatas jan sarapkaspa?\n1, 2. Yaqha markar saririnakajj familiapamp chikäñatak kuttʼjjapjje ukhajja, ¿kuna jan walinakansa uñjasipjje? (Aka janankir foto uñjjattʼam.)\nEDUARDO * jilatajj yaqha markan suma trabajonïnwa, walja qollqerak jikjjatäna. Jupajj akham siwa: “Jehová Diosan Qhanañchirinakapamp Bibliat yateqañ qalltkayäta ukhajja, familiajar Diosar yupaychañana, qollqe toqena yanaptʼañajj nayar waktʼatapwa amuyayäta. Ukatwa utar kuttʼawayjjta” sasa (Efe. 6:4).\n2 Familiapamp chikäñatak kuttʼasajja, Jehová Diosar kusisiyatapwa Eduardo jilatajj amuyäna. Ukampis Eduardo jilatajj wasitat familiapampejj sum apasiñ qalltañapäna, kunjamtï pasïr yatichäwin parlaniwayktan uka María kullakjama. Ukhamarus warmiparu wawanakapampir uñjañatakejj qollq jikjjatañaparakïnwa. ¿Kunjamsa uka toqen nayrar mistuspäna? Tamankir jilat kullakanakajj kunjamsa yanaptʼapjjaspa?\nFAMILIAMAMP SUM APASIÑ QALLTAM UKAT DIOSAR YUPAYCHAÑ YANAPTʼAM\n3. Awkisa jan ukajj taykasa jan utankki ukhajja, ¿kunjamsa wawanakajj jikjjatasipjje?\n3 Eduardo jilatajj akham siwa: “Kimsa wawajajj yanaptʼatäña, munasitäña, munapkäna ukhajja, janiw ukankkayätti, ukhamatwa jupanakar apanukutaj amuyasiyäta. Janiw jupanakampejj Bibliat liytʼapkayätti, Diosatsa mayisipkayätti, qhomantʼasipkayätsa ni anatapkayätsa” sasa (Deu. 6:7). Ana sat jilïr phuchapajj akham amti: “Awkijajj jan utankkäna ukhajja, janiw sum jikjjataskayätti. Janïr utar kuttʼankäna ukhajja, janiw sum uñtʼapkayätti ajanupata arupatakwa amuyapjjayäta. Qhomantitäna ukhajj mayjtʼasiyätwa” sasa.\n4. Chachajj familiapat jayarstʼat jakki ukhajja, ¿kunatsa familiapar pʼeqtʼañajj chʼamäspa?\n4 Awkejj walja tiempo familiamp jan chikäjje ukhajja, familiapar pʼeqtʼañajj jukʼamp chʼamäspawa. Eduardo jilatan Rosa warmipajj akham siwa: “Nayaw awk taykayätsa. Nayakiw kuns amtirïta. Eduardojj kuttʼanjjäna ukhajja, cristianjamajj khitirus istʼañaja ukwa yateqañajäna. Jichhakamas awisajj chachajan utankatap armtʼasiskaktwa” sasa (Efe. 5:22, 23). Jilatajj akham saskakiwa: “Phuchanakajajj kun lurañ amtapkäna ukhajja, mamaparukiw yatiyapjjerïna, ukhamar yatinoqtatäpjjänwa. Cheqas cristianjam familiar pʼeqtʼañwa yateqañajäna” sasa. Eduardompi Rosampejj awk taykjamajj panpachaniw mä amtar puripjjañapäna.\n5. Familiapan wasitat sum jakasiñ utjañapatakejja, ¿kunsa mä awkejj luräna, qhepat kunjamas jikjjatasjjapjjäna?\n5 Eduardo jilatajj familiapampi sum apasjjañataki ukat Diosar yupaychañ yanaptʼañatakejja, kunatï lurañajj wakiski uk lurañwa amtäna. Jupajj akham siwa: “Phuchanakajarojj arunakampi luratanakampiw cheqa yatichäwinak yatichañ munayäta, janiw Jehová Diosaruw munasta sasakejj sañ munkayätti, jan ukasti luratampiw uñachtʼayañ munayäta” sasa (1 Juan 3:18). ¿Eduardon ukham chʼamachasitap Jehová Diosajj bendispachänti? Ana phuchapajj akham siwa: “Suma awkïñatak chʼamachasitapasa ukhamarak wasitampi nanakamp chikäñatak chʼamachasitapas wal yanaptʼapjjetäna. Tatajar taman wal irnaqtʼatap uñjasajj kusisitaw jikjjatasipjjayäta. Cheqas akapachajj Diosat jitheqtayirjamänwa. Ukampis awk taykajajj Diosar yupaychañwa nayrar uchapjjäna, nanakajj ukhamarakwa lurañ munapjjayäta. Awkijajj janipuniw wasitamp jaytapkämati sasaw sapjjetäna, ukarjamapuniw phoqäna. Jupatï sarjjasapäna ukhajja, Jehová Diosan markapat jitheqtiriskayätwa” sasa.\n6. Balcanes cheqan chʼajjwäwi utjäna ukhajja, ¿kunsa yaqhep awk taykanakajj amuyapjjäna?\n6 Balcanes sat cheqan chʼajjwäwejj utjkäna ukhajja, Jehová Diosan Qhanañchirinakapat mä qawqha familianakajj wawanakapan kusisita jikjjatasipjjatapwa amuyapjjäna. ¿Kunatsa? Kunattejj awk taykanakapajj trabajor jan sarirjamäsajj utaruw qheparapjjäna, ukat wawanakapampiw yatjjatapjjäna anatapjjäna ukhamarak parltʼasipjjäna. ¿Kuns jupanakat yateqsna? Wawanakajj qollqe, regalonak munañat sipansa, awk taykapajj jupanakamp chikäpjjaspa ukwa munapjje. Cheqas wawanakajj awk taykapamp uñjatäpki, yatichatäpki ukhajja, wali askinakwa katoqapjje sasaw Bibliajj qhanañchi (Pro. 22:6).\n7, 8. 1) ¿Kunansa yaqhep awk taykanakajj utapar kuttʼasajj pantjasipjje? 2) ¿Kunjamsa awk taykanakajj wawanakapampi wasitamp sum apasjjapjjaspa?\n7 Yaqhep awk taykanakajj familiapan ukar kuttʼjjapjje ukhajja, wawanakapar jan yäqasiri jan ukajj istʼasiri uñjasaw akham sapjje: “Nayajj jumanak laykuw wal chʼamachasiskta, ¿kunatsa jan yuspärasirïpta?” sasa. Ukampis ¿kunatsa wawanakajj ukhamäpjje? Kunattejj awkiw jan ukajj taykawa jan jupanakamp chikäkänti. ¿Kunsa awkejj jan ukajj taykajj wasitat jupanakamp sum apasiñatak luraspa?\n8 Nayraqatjja, Jehová Diosaruw familiar munasiñampi uñjañatak yanaptʼa mayiñama. Familiajj kuna jan walintï uñjaski ukan jumas juchanirakïtawa, uksa jupanakar sañamarakiwa. Taqe chuyma perdón mayisitamajj yanaptʼaspawa. Chachamasa jan ukajj warmimasa ukhamarak wawanakamas kuntï lurawaykta uk askichañatak chʼamachasitam uñjapjjani ukhajja, taqe chuyma arsutamwa amuyapjjani. Jumatï pacienciampi ukhamarak kuntï amtkta ukarjam luräta ukhajja, familiamajj wasitatwa respetjjätam ukat munasjjarakïtamwa.\n9. ¿Kunatsa kunatï sapürutak utjkistu ukamp kusisitakïñasa?\n9 Apóstol Pablojj akham sänwa: wawanakampi ukat allchhinakampiw pistʼat uñjasipkani ukhajj “pachpa familiapar yanapaña[pa], kunja munasiñampitejj awkinakapajj munasïna uka pachpa munasiñampi” sasa. Ukampis manqʼa, isi, uta, ukanakampi kusisitäpjjañapatakiw cristianonakar Pablojj ewjjtʼaskäna. Janiw qamirïpjjañapatak ewjjtʼkänti (1 Timoteo 5:4, 8; 6:6-10 liytʼañataki). Familiapar yanaptʼañatakejja, mä cristianojj janiw akapachan qamirïñapapunejj wakiskiti, kunattejj akapachajj niyaw tukusjjani (1 Juan 2:15-17). Diosan apnaqata mä suma machaq Oraqe katoqañapjja, janiw ‘qamiriptañ munañampi’ ni “aka jakañan llakisiñanakampis” familiasar aptʼasiyañasäkiti (Mar. 4:19; Luc. 21:34-36; 1 Tim. 6:19).\n10. ¿Kunatsa manunïñajj jan walïkejja?\n10 Jakañatak qollqe munatas Jehová Diosajj yatiwa. Ukampis qollqejj janiw sumpun jarkʼaqkistaspati ni yanaptʼkistaspasa, kunjamtï Diosan yatiñapajj lurkaspa ukhama (Ecl. 7:12; Luc. 12:15). Waljanejja, yaqha markar sarañatakejj qawqha qollqes munasini uk janiw sum amuyapkiti, ukhamarus yaqha markar sarasajj qollq jikjjataniti janicha ukjja, janirakiw yatisipkiti. Cheqas jan walinakaw utjaspa. Yaqha markar saririnakatjja, waljaniw manunakan kuttʼanipjje. Diosar serviñatak tiempo apstʼasiñat sipansa, manu phoqañatakikiw trabaj-jjapjje (Proverbios 22:7 liytʼañataki). Ukhamar jan purtʼasiñatakejja, qalltatpach jan manur puriñaw askejja.\n11. Qawqha qollqsa munapjjani uk amuykiptʼañajja, ¿kunjamsa familianakar yanaptʼaspa?\n11 Eduardojja, familiapampi qheparañ amtkäna ukajj askirjam mistuñapatakejja, kunjamsa qollqe jikjjatani uk amuytʼasiñapänwa. Warmipampejj kunanaktï cheqpachapuni munapkani ukarjamaw qawqha qollqsa munapjjani uk amuykiptʼapjjäna. Ukarjam phoqañatakejja, familiapajj janiw nayrjamajj yänak aljjapjjänti, ni qollqs ina chʼusar tukjapkänti. Kunatï wakiski ukakwa alapjjäna. * Eduardo jilatajj akham siwa: “Nayrajj kawkïr escuelantï wawanakajajj yateqapkäna ukarojj pagapjjerïyätwa. Ukatwa uka escuelat apsusajj gobiernon pagata escuelar uchjjapjjayäta” sasa. Jupasa ukhamarak familiapasa, Diosar yupaychañat kunatï jan apaqkaspa uka trabajo jikjjatañatakiw Diosar mayipjjäna. ¿Kunjamsa Diosajj uka mayisitanakapar istʼäna?\n12, 13. Familiapar kunatï wakiski uk churañatakejja, ¿kunsa mä awkejj amtäna, ukat kunjamsa Diosajj uka amtap bendicïna?\n12 Eduardo jilatajj akham amti: “Pä marajj niyapuniw aynachtʼapjjta. Qollqe imasitanakajas niyaw tukuranttaskäna, trabajit qollqes kunanakatï munaskäna uk alañatakis pistʼjjänwa, qarit kunaw jikjjatasjjayäta. Ukhamansa uñjasipkchiyätjja taqeniw yatiyirisa ukhamarak tantachäwirus sarapjjayäta” sasa. Eduardo jilatajja, kuna trabajotï familiapat jan jayarstʼaykaspa ukham trabaj thaqañ amtäna. Jupajj akham siwa: “Taqe kasta trabajo lurañwa yateqayäta. Ukhamat mä trabajo jan utjipan yaqha trabajon trabajiñajataki” sasa.\nFamiliamar uñjañatakejj ¿kunayman trabajon irnaqañatak yateqasmati? (12 tʼaqa uñjjattʼäta)\n13 Niyakejjay Eduardo jilatajj manunakap jukʼat jukʼata phoqaskchïnjja, qollqe maytʼaskäna ukarjamajj qawqhtï kuttʼayañapäkäna uks jukʼamp jil kuttʼayjjäna. Ukampis familiapampïña ukhamarak kunjamtï Jehová Diosajj awk taykanakan phoqapjjañap munki ukarjam lurañ munasajja, uka qollqe churañajj jukʼakïkaspasa ukham uñjäna. Jilatajj akham siwa: “Yaqha markan qawqha qollqtï pagapkitäna ukat sipansa, minusak jichhajj pagapjjetu. Ukampis janiw manqʼat jiwapkti. Jehová Diosajj janiw jaytapkituti. Cheqas precursorjam irnaqtʼañwa amtawayapjjta. Ukatsti janiw qollqe toqet sint llakisjjapjjayätti, ukhamarus kunanaktï munkayäta ukas jikjjatasikïnwa” sasa (Isa. 59:1).\nFAMILIARANAKAW KUN LURAÑAR CHʼAMAÑCHAPJJERISTAM\n14, 15. Familiaranakajj yänak jikjjatañatak chʼamañchapjjaspa ukhajja, ¿kunsa cristiano familiajj luraspa, ukat kunas jikjjatasispa?\n14 Walja cheqanakanjja, familiaranakasa, amigonakas qollqe ukat regalonakwa churasipjje. Eduardo jilatajj akham siwa: “Maynit mayniru regalonak churasisajj wal kusisipjjta, ukhamarus markajan ukham lurañar yatitäpjjtwa. Ukampis janiw awisajj ukhampun luraskaspati. Familiaranakajarojj munasiñampiw akham sista: ‘Kunatï wakiskani ukamp yanaptʼasipkämawa, ukampis familiajaruw Diosar yupaychañ toqeta ukat kunanakatï munaski uk nayraqat churäjja’” sasa.\n15 Khitinakatï yaqha markat kuttʼanjjapjje jan ukajj familiapat jan jayarstʼatäñataki yaqha markar trabajir jan sarañ munapkaspa ukhajja, familiaranakapajj jupanakatak colerasipjjaspawa. Ukat inas familiapar uñisirit uñtʼapjjchi. ¿Kunatsa? Kunattejj uka toqew qollq jikjjatañ munapjjäna (Pro. 19:6, 7). Eduardon Ana phuchapajj akham siwa: “Nanakatï yänak jikjjatañat sipansa, Diosar serviñ nayrar uskupjjäjja, familiaranakajajj Diosar serviñajj kunja wakiskiris ukwa amuyapjjani. Ukampis jupanakan munañanakapak lurapjjerista ukhajja, janiw uk amuyapkaspati” sasa (1 Pedro 3:1, 2 uñjjattʼarakismawa).\n16. 1) ¿Kunjamsa maynejj amuyupamp apayasisajj pantjasispa? (Sant. 1:22.) 2) ¿Kunjam amtanaksa Jehová Diosajj bendici?\n16 Mä kullakajj chachapa wawapa jaytasaw yaqha markaru sarjjäna. Jupajj akham sasaw irpir chuymaninakar säna: “Akar jutañajatakejj taqe kunwa lurapjjta. Chachajajj irpir chuymanjam loqtañsa jaytiwa. Ukhamasti uk lurataj Jehová Diosajj bendicikispa” sasa. Cheqas Jehová Diosar confiyas munañaparjam kuns amtañäni ukhajja, bendicistaniwa. Ukampis qollqe jikjjatañ layku taman luräwinak jaytsna ukhajja, janiw bendiskistaspati (Hebreos 11:6; 1 Juan 5:13-15 liytʼañataki).\n17. ¿Kunatsa mä amtaru janïr purkasajj Jehová Diosar yanapa mayiñasa, ukat kunjamsa uk lursna?\n17 Mä amtaru janïr purkasajja, Diosaruw yanapa mayiñama, ukhamat jan qhepat amtasiskañataki. Ukatakisti qollan ajayupa ukat yatiñanïñwa mayiñama (2 Tim. 1:7). Akham sas jisktʼasim: “¿Diosarojj taqe kunanti istʼtjja? ¿Arknaqat uñjasisas Diosar istʼäti?” sasa. Diosar istʼañ amtäta ukhajja, ¿pisin jakaskasas Jupar istʼapunïtati? (Luc. 14:33.) Irpir chuymaninakamp parltʼam ukat Bibliarjam ewjjtʼapkätam ukarjam lurarakim. Ukhamatwa Jehová Diosajj yanaptʼapjjämawa sasin siski ukar confiyatam uñachtʼayäta. Irpir chuymaninakajj janiw juma lanti amtkaspati. Ukampis kusisit jakasiñ amtañatakiw yanaptʼiristam (2 Cor. 1:24).\n18. ¿Khitirus Diosajj familiar uñjañapatak uttʼayawayi, ukat kunjamsa jupanakar yanaptʼsna?\n18 Jehová Diosajja, chacharuw familiar uñjañapatak uttʼayawayi. Waljaniw familiapat jan jayarstʼas uk phoqasipki. Ukampis familiaranakapas yaqha markar trabajir sarañap munapkchejja, jupanakajj janiw uk lurañ amtapkiti. Ukham lurapjjatapat chʼamañchtʼañasawa ukat Diosats jupanakatak mayiñasarakiwa. Maynejj jan waltʼäwinakana, usuntata ukat yaqha ukham jan waltʼäwinakan uñjaski ukhajja, munasiñatwa yanaptʼañasa (Gál. 6:2, 5; 1 Ped. 3:8). Ukhaman uñjasirinakarojja, ¿qollqempi jan ukajj manqʼamp yanaptʼasmati? ¿Jan ukajj kawkhantï jakaski uka cheqan trabajo jikjjatañcha yanaptʼasma? Ukhamatwa familiapar jan jaytjañapataki ukat yaqha markar trabajir jan sarañapatak yanaptʼäta (Pro. 3:27, 28; 1 Juan 3:17).\nJEHOVÁ DIOSAW YANAPTʼASKÄTAM\n19, 20. ¿Kunatsa Jehová Diosaw yanaptʼaskistani sasin sissna?\n19 Bibliajj akham siwa: “Janirak qollqerus munapjjamti; kunatejj utjapjjtam ukampejj kusisitakïpjjam, Diosajj siwa: ‘Janiw kunapachas jaytkämati ni armtʼaskämasa’ sasa. Ukhamajj jichhajja, taqe iyawsañampiw arssnajja: ‘Tatituw yanaptʼirejjajja; janiw kuntejj jaqejj lurkitaspa ukjj ajjsarkäti’” sasa (Heb. 13:5, 6). ¿Kunjamsa uka arunakarjam sarnaqsna?\n20 Pisin jakasipki uka markankiri experiencian mä irpir chuymanejj akham siwa: “Jehová Diosan Qhanañchirinakapajj kusisitäpjjewa sasaw jaqenakajj sapjje. Pisin jakaskasasa yaqhanakat sipans suma isthaptʼata ukat qollqeni ukhamäpjjewa” sasa. Uka arunakajj Jesusan arunakaparjamaw phoqasi, kunattejj Diosan Reinopwa nayrar uchapjje (Mat. 6:28-30, 33). Alajjpachankir Awkisajj jiwasarusa, familiasarus munasistuwa ukat sum jakasiñaswa munaraki. “Tatitusti sumwa uñjaski taqe akapachana kunanakatejj lurasiski ukanakjja, ukhamata chʼama churañataki khitinakatejj cheqpachana juparu iyawsasipki ukanakaru” (2 Cró. 16:9). Diosajja, familian sum jakasiñasatakisa ukhamarak kunatï jiwasatak askïki ukatakis ewjjanakwa churistu. Ukarjam sarnaqtan ukhajja, Diosar confiyatasa ukat munasitaswa uñachtʼaytanjja. “Diosar munañajja mandamientonakar phoqhañawa; mandamientonakapasti janirakiw jan phoqhañjamäkiti” (1 Juan 5:3).\n21, 22. ¿Kunatsa Jehová Diosar confiyasiñama?\n21 Eduardo jilatajj akham siwa: “Warmijata phuchanakajat jayankasajj walja tiempo aptʼasiwayta. Ukampis janiw ukanakat añch lupʼkti. Irnaqer masinakajat waljaniw qamirïsin jan kusisitäpkiti. Familianakapas jan walinakanwa uñjasipjje. Ukampis nanakajj kusisitäpjjtwa. Aka markan jilat kullakanakajj pisins jakasipkchejja, Diosan Reinopwa nayrar uchapjje. Cheqas Jesusan arunakapajj kunjamsa phoqasiski ukwa uñjasipkta” sasa (Mateo 6:33 liytʼañataki).\n22 Nayrar sartaskakim. Jehová Diosar istʼañäni ukat Jupar confiyañäni. Ukhamarus Jehová Diosaru ukat familiamar munasiñaw familian kuna lurañatï waktʼktam uk phoqañatak yanaptʼätam. Ukhamatwa Jehová Diosajj yanaptʼasirïtap amuyäta.\n^ tʼaqa 1 Yaqha sutinakampi uchatawa.\n^ tʼaqa 11 “Cómo administrar el dinero” siski uka yatichäwinak ¡Despertad! septiembre, 2011 revistan uñjjattʼäta.


Yatiqirinakan "Evo Jilïr Irpiri" sutin anatäwipax qalltxaniwa\nJamuqa: Anatayir Kamanan uñt'ayata\nAka phaxsimp jutir phaxsimpiw yatiqirinakan “Evo Jilïr Irpiri” 8ür anatäwipaw qalltayatäxani, wawanakax anatapki ukïr anatäwi. Kunayman chiqatw uka anatäwinx yant’asir sarañ yatipxi, jupanakax walja yatiqañ utankirïpxiwa, walja municipiotw sarapxi.\nUka pä phaxsi tukuyatatx yaqha atipirinakampiw katjasipxani, departamento pachpankirinakampi. Ukhamx willka kuti phaxsimpin ñanqha phaxsimpin anatapxani. Khithinakati atipt’apkani jupanakaw departamento sutimpix yaqha departamentonkirinakamp Cobija jach’a markar katjasir sarapxarakini, sata qallta phaxsina.\nCobija jach’a markanx jichhapiniw anatapxani. Marka irpirinakax anatañ chiqanak yatiqirinakan anatt’apxañapatakix askicht’asipki, yänak alasipki ukhamarakiw yatiqirinakan anatapxañapatakis ch’amachasipki. Irnaqayapki uka chiqanakamp yänakampix uka jach’a markatakiw qhiparayatäxani./RAR


2 Reyes 7 - Holy Bible [Aymara Bible 1997] - (2Rey 7)\nEliseosti ucjjarojj sänwa: —Ist'am Tatitun arupa. Tatitusti aqham siwa: ‘Kharürusti aca pachpa horasanwa Samaria marca mantañana pakallk kilo jac'uw alasiñajj utjani mä sapa kollketaquiqui, uqhamarac tunca pheskan kilo cebadasti mä sapa kollketaquiquiraquiw alasiñajj utjaraquini’ sasa.\nReyin yanapiripasti profetarojj sänwa: —Tatitojj alajjpachata jist'arancaspa ucasa, janiw lurascaspati cuntï jumajj siscta ucajja —sasa. Ucampis Eliseojj sascaquïnwa: —Juma pachpawa ucjja uñjätajja, ucampis janiw ucjja mank'cätati —sasa.\nUccañcamasti leprampi usuntata pusi chachanacawa jupanaccama parlasipjjäna marcaru mantañ puncuna, aqham sasa: —¿Cunsa lurasctan aca chekana kont'ata jiwaña suyasinjja?\nMarcar mantañataquitejj amtasiñänejja, jiwjjaquiñäniwa, uca mankhena mank'at wali t'akhesiña utjatapata; aca chekan kont'ata kheparañactï amtasiñänejja, uqhamaraquiquiw jiwjjaquiracsna. Ucampis mäpitay sirionacan campamentoparu sarjjañäni, janitejj jiwayquistanejja jacascañäniwa; ucampis jiwayjjestani ucasti, cunjämatsa jiwjjaraquiñäniwa —sasa.\nUqhamawa jupanacajj aruma sartawayasina sarapjjäna sirionacan campamentoparu; ucampis cunapachatï jac'ancjjapjjäna ucqhasti amuyasipjjänwa jan qhitis utjatapa.\nTatituwa sirio ejercitorojja ist'ayatayna nuwasiñ carronacana, caballerianacana suenatapa, uqhamarac mä jach'a ejerciton suenataparaqui. Sirionacajj ucapachajj amuyapjjänwa Israel reyin minc'asitapa hitita reyinacaru, uqhamarac egipcio reyinacaruraqui jupanacar nuwantañapataqui.\nUcatpï jupanacajj arumthapiru sartasisina jaltjjapjjatayna, carpanacapa apanucusa, uqhamarac caballonacapa, asnonacapa apanucusaraqui, campamentjja apanucuwayapjjänwa cunjämäcäntejj uqhampacha jacañapa khespiyasiñataqui.\nUca lepra usun jakenacajj campamento thiyaru purisinjja, mä carparuwa mantapjjäna, ucatsti mank'añaru, umañaruwa uchasipjjäna; catuntasipjjaraquïnwa kollke, kori, uqhamarac isi, ucatsti sarasinjja imantanipjjänwa. Ucat cutt'anisinsti yakha carparuraquiwa mantapjjäna, ucansti uqhamaraquiquiw yänaca apsuwayasina imantiri sarapjjäna.\nUcampis jupanaccamaw parlasipjjäna, aqham sasa: —Janiw wal lurctanti. Jichhürojj suma yatiyäwi apañasaw wact'istu, ucampis jiwasajj amuct'asctanwa. Jiwasatejj kharürcama suyascañäni ucajja, juchanitwa uñt'istani. Asquiwa palacioru sarasina yatiyaniñasajja —sasa.\nUcatsti sarasinjja, marcan uñjirinacaparuwa jawsapjjäna, ucatsti sapjjänwa: “Sirionacan campamentoparuwa sarapjjta, ucatsti janipuniw qhitirus jicjjatapcti, ni qhitirus parlasiri ist'apcaracti. Ucansti caballonaca, asnonaca chint'ataquiwa ucancasipcatayna, uqhamarac carpanacajja cunjämtejj ucht'asipcäna uqhampacharaquiw ucancascatayna” sasa.\nMarcaru mantañ puncu uñjirinacasti, ucspachawa palacionquirinacaru jawsanipjjäna.\nUcatsti reyejj sartasïnwa, arumäcchi ucasa, ucatjja oficialanacaparusti sänwa: —Amuyt'ayapjjämawa cuntejj sirionacajj jiwasaru lurañ munquistu uca. Jupanacajj yatipjjewa mank'at t'akhesitasjja, ucatsti campamentota mistusinjja pamparuw imantasipjje, amuyasina cunapachatï marcat mistupcañäni ucqhajja jacquirpacha jiwasar catuntañapataqui, ucatsti marcaru mantaniñataquiraqui —sasa.\nUcampis maynïr oficialapasti sänwa: —Qhitaspan mä kawkha chachanaca pheska caballojj jilt'quistu ucanacata, ucatsti uñjañäni cunay paschini jupanacampi. Jupanacajj jacapjjchini, jan ucajj jiwapjjchini ucajja, janiw ucampejj jupanacana jacañanacapajj juc'amp sumäcaniti, ni jan walïcaraquinisa mayni israelitanacajj acan kheparctan ucanacat sipanjja —sasa.\nUqhamasti pä carro caballonacampi waquicht'asinjja, reyejj sirionacan campamentoparuwa qhitäna, jupanacajj uñjanipjjañapataqui.\nJupanacasti Jordanaru puriñcamawa sirionacana saratanacapa arctapjjäna, ucansti jupanacajj uñjapjjänwa uca thacpachana sirionacajja mäqui jaltjjañataquejj isinacapa, yänaka willtawayapjjatapa. Ucatsti reyin qhitatanacajj cutt'anjjasinjja, reyirojj yatiyapjjänwa cuntejj uñjanipcäna ucanaca.\nJakenacasti ucspachawa mistusina sirionacana campamentonacaparu jupanacatac aptasiri sarapjjäna. Cunjämtï Tatitojj siscäna uqhamarjama, pakallko kilo jac'ojj aljasïnwa mä kollkeruqui; tunca pheskan kilo cebadasti aljasiraquïnwa mä kollkeruquiraqui.\nReyisti wali suma uñt'ata yanapiriparojja sänwa: —Jumajj marcar mantañ puncwa uñjäta —sasa. Ucampis jakenacajj juparojj puncu tincuyasin taquisiwayapjjäna, uqhamaw jiwjjäna cunjämtï profetajj siscäna uqhamaru, reyejj jupar uñjiri sarcäna ucqhajja.\nUqhamawa phokhasïna cuntï profetajj reyir siscäna aqham sasa: “Samaria marcar mantañanjja aljasiniwa pakallk kilo jac'usa, jan ucajj tunca pheskan kilo cebadasa mä sapa kollkeruqui”.\nOficialasti profetarojj sänwa: “Tatitojj alajjpachatsa ventananaca jist'arasincpan, janiw ucajj phokhascaspati” sasa. Ucampis Eliseojj yatiyänwa nayrapampi jupajj ucjja uñjañapa, ucatsti jan ucata mank'añaparaqui sasa.\nUqhamapuniwa phokhasïna, jakesti marcaru puncu mantañawjanwa tincuyas taquisipjjäna, ucatsti jiwjjaraquïnwa.


Jesusan cuerpop wakichtʼasajj imjjapjjänwa | Jesusan sarnaqatapa\nJesusan cuerpop wakichtʼasajj imjjapjjänwa\nJESUSAN CUERPOP LAWAT APAQJJAPJJÄNA\nIMJJAÑATAKIW JESUSAN CUERPOP WAKICHAPJJÄNA\nWARMINAKAJJ CHʼUSA SEPULTURAK UÑJAPJJÄNA\nViernes 14 de nisán urun niyaw jaypʼuntaskäna. Inti jalantarojj sábado 15 de nisán uruw qalltjjañapäna. Jesusajj jiwatäjjchïnsa, ladonakapankir lunthatanakajj jakasipkakïnwa. Leyirjamajja, mä jiwatan cuerpopajj “janiw uka arumajj ukan warkusiñapä[känti]”, jan ukasti “uka kikpa urpachaw” imasjjañapäna (Deuteronomio 21:22, 23).\nUkhamarus viernes urojj Wakichasiñ Urut uñtʼatänwa, jaqenakajj manqʼañanaka kunatï janïr sábado urükipan wakichañäki ukanak wal wakichapjjatap layku. Inti jalantjjarojj “jachʼa” jan ukajj doble sábado uruw qalltañapäna (Juan 19:31). ¿Kunatsa? Jan Levadurani Tʼantʼa Manqʼañ Fiestajj 15 de nisán uruw qalltirïna, uka urojj “sabadot” uñtʼatänwa, (Levítico 23:5, 6). Ukampis 33 maranjja 15 de nisán urojj sábado uruw waktʼäna, ukatwa uka urojj doble sábado sasin uñtʼatäna.\nUkhamasti judionakajja, Jesusaru pä lunthatanakampiru kayunakap pʼakirasa jankʼak jiwayañapatakiw Pilator mayipjjäna. Kayunakap pʼakitäsajja, janiw cuerpop onjjtayapkaspänti ni samsupkarakispänsa. Soldadonakajj jutasajj pä lunthatanakan kayunakap pʼakirapjjänwa. Ukampis Jesusajj jiwatäjjänwa, ukatwa kayunakap jan pʼakirapkänti. Ukhamatwa Salmo 34:20 qellqatajj phoqasïna, ukanjja siwa: “Jupaw taqpach chʼakhanakap imaski, janiw mä chʼakhapas pʼakjatäkaniti” sasa.\nJesusajj cheqapuniw jiwatäjje sañatakejja, chʼillapatwa mä soldadojj lanzampi jununtäna, chuyma jakʼaruw jununtarakïna. Ukspachaw “wilampi umampejj mistunïna” (Juan 19:34). Ukampejj yaqha profeciaw phoqasïna, ukan akham siwa: “Ukkhawa uñkatapjjanejja khitirutï chhojjriñchapki ukarojja” sasa (Zacarías 12:10).\nArimatea markankiri ukhamarak Sanedrinan wali yäqtʼat José sat “mä qamir jaqew” Jesusan jiwäwipankarakïna (Mateo 27:57). Jupajj “cheqapar sarnaqer suma jaqënwa”, “Diosan Reinopsa suyarakïnwa”. “Joseajj Jesusan discipulopänwa, judionakar ajjsarañatwa jupar creyitap yaqhanakar jan arskänti”, janiw Jesusar juchañchirinakarojj apoykänti (Lucas 23:50; Marcos 15:43; Juan 19:38). Joseajj jan ajjsartʼasaw Jesusan cuerpop Pilator mayïna. Pilatojj ejerciton oficialaparuw jawsayäna, Jesusajj jiwatäjjew sasaw jupajj yatiyarakïna. Ukatwa Pilatojj Josean mayitapar iyawsäna.\nJoseajj linot lurat suma tela alasaw Jesusan cuerpop lawat apaqjjäna. Imjjañatak wakichasajja, linot lurat telampiw jiwat cuerpo llawuntarakïna. “Nayrajj Jesusan ukar mä arumajj jutkäna uka” Nicodemojj ukhamarakiw wakichañan yanaptʼäna (Juan 19:39). Jupajj mirrampi suma aloe qollanakampi kitantat apanïna, ukajj niya 33 kilonakanïnwa, jila alanirakïnwa. Ukatjja uka suma qollanak lino telar uskusaw Jesusan cuerpop llawuntapjjäna, kunjamtï judionakajj jiwatanakar imjjañatak wakichapjjerïkäna ukhama.\nJoseajj qarqar jan ukajj qollur lurat mä machaq sepulturanïnwa, ukaruw Jesusan cuerpop uchjjapjjäna. Mantañawjarojj mä jachʼa qalampiw nukkatapjjarakïna. Ukjja jankʼakiw janïr sábado uru qalltkipan lurapjjarakïna. Amuyatajj María Magdalenampi, wayna Santiagon María mamapampiw Jesusan cuerpop wakichañan yanaptʼapjjäna. Jichhasti jupanakajj “suma qʼapkiri qollanakampi aceitenakampi wakichiriw” jankʼaki utanakapar sarjjapjjäna, ukhamat sábado uru pasatat Jesusan cuerpopar ukanakamp uchañataki (Lucas 23:56).\nQhepürusti, Sábado urojj jilïr sacerdotenakampi fariseonakampiw Pilaton ukar sarapjjäna, akham sasa: “Nanakajj ak amtasipjjta, uka kʼarisir jaqejj ‘kimsürutwa jaktanëjja’ sasaw jakkasajj parläna. Ukhamajj sepultur uñjir khitam, ukhamat kimsïr urukam uñjapjjañapataki. Jan ukajj discipulonakapaw jutasin jiwat cuerpo lunthatapjjaspa, ‘¡jupajj jiwatanak taypit jaktayatäjjewa!’ sasaw jaqenakar parlapjjaspa. Uk pasaspa ukhajja, uka kʼari parlatanakapajj nayrïrit sipansa jukʼamp jan walipunïspawa” sasa. Pilatojj jupanakar sarakïnwa: “Aka guardianakamp sarapjjam, wali sum uñjanipjjarakim” sasa (Mateo 27:63-65).\nDomingo urusti, María Magdalenampi, Santiagon María mamapampiw sepulturar wali alwat puripjjäna, ukhamat suma qʼapkiri qollanakampi Jesusan cuerpopar uchañataki. Jupanakajj akham sasaw parlasipjjäna: “¿Khitirak sepultur punkut uka qala nukhoqtʼarapistanisti?” sasa (Marcos 16:3). Ukampis mä terremotow uka cheqan pasatayna. Diosan angelapaw jachʼa qʼal nukhuqatayna. ¡Guardianakas janiw ukankapkänti, sepulturajj chʼusakëjjänwa!\n¿Kunatsa viernes ururojj Wakichasiñ Uru sapjjäna? ¿Kunatsa uka sabadojj “jachʼa” urünjja?\n¿Kunjamsa Joseampi Nicodemompejj Jesusan imasiñapatakejj yanaptʼapjjäna, kunjamatsa Jesusar uñtʼapjjäna?\n¿Kunsa sacerdotenakajj mayipjjäna, ukampis kunas domingo alwajj pasäna?


India: Wayna tawaqunakax participativo videonak uñstayañ (crear) yatiqapxi\nArte y Cultura 27 Llamayu phaxsi 2012\nMä tama tawaq warminak khuyapañan jakasipki ukanakaw videos ukanak apkatañ yatintasipki markapar yanapañataki, khaysa India markana, ukhamarakiw aka jutir waraqatanakx uñist’ayapxani, ukhamat kunjams markapanakarux yanapapxi uka uñicht'ayasa.\nÁfrica Subsahariana 1 Llamayu phaxsi 2012\nGlobal Collaborative ukan video waraqat uñt'ayata: One Day on Earth sutini, Día de la Tierra (22 uru qasawi phaxsit 2012 marana) ukar uñanchata. Videox jayllintirinakaru, chapart'irinakar kunaw 24 pachan 10 uru taypi sata phaxsit 2010 marat warqt uñt'ayi.\nCitizen Media 29 Sata qallta phaxsi 2011\nYatiyasiwayiw llatunka jaqinaka jiwata ukhamaraki pusitunk phisqan usuchjatanaka Corte Suprema Delhi nayraqatana miércoles willjt pacharu, paqallq ur septiembre phaxsit saraqkipana. Indios Cibernautanakax wali kulirataw sartasipxi aka Twittertuqina. Aparna Ray yatiyaraki.\nAsia Oriental 20 Willka kuti phaxsi 2011\nJawillt’äwix Jist’arasiwa Digital Natives With a Cause? Uka Yatxatäwir Sarañataki\nEuropa Occidental 30 Jallu qallta phaxsi 2010\nRising Voicesax mayacht'asiwa CIS e HIVOS ukampi kimsïr yatxataw proyecto 'Digital Natives with a Cause?' [¿Nativos digitales con una causa?], sat phuqhayañatki Santiago, Chile markana, 8 -10 urunakana, anata phaxsina 2011ni marana. Latinoamérica, Caribe ukch'pachan chikanchasir munirinakaruw jawillt'asipkta. Aknïr pachakama: 4 urukama Chinuqa phaxsita 2011.


Andacollo, chilena markanx qhuyanakan jan walt’ayataw jikxatsi · Global Voices Aymarata\nAndacollo, chilena markanx qhuyanakan jan walt'ayataw jikxatsi\nJaqukipäw uñt'ayata/apkatata 26 Llamayu phaxsi 2016 21:44 GMT\nAka blog ullart'apxañäni Ελληνικά, English, Malagasy, русский, Español\nAndacollo markan plasapawa. Wikimedia Commons ukan jamuqax uñt'ayatawa ukat GNU Free Documentation License ukan uñt'ayata. Katja Radon jupan jamuqax apst'atawa.\nRelaves.org, Estado chileno ukax Andacollo uksan qhuya lurasiñapat suma uñjapan sapxiwa, norte de Chile uksanx 10,000 markachiriw jakasi, tamarjamax » jan walt'ayat sunakaspas ukham uñt'atawa» PM10 (qhilla, hollín, metalicas, cemento jan ukax polen’) ukhamaw 2009 utji. Pachpa markanx 18 qhuyaw k'umar jakawir jan walt'aykiti»:\n#CasoAndacollo ukar uñt'am ukanx wali jan walt'ayatapuniwa, https://t.co/bVdd91Os8A pic.twitter.com/OaSIWZwEd1\nYouTube Bastian Salfate apnaqirix Serena jach'a yatiqañ utan yatiqirinakan mä witiy waruqt'atw apakati, uka waruqt'äwinx Andacollo markan minanak utjk ukxat aruskipt'äwix uñjasi.\nUka jan walt'äwit mä jiskt'aw luratanx mayni Andacollo markankirix akham jayst'i:\nJaniw saw [Jikxatwa]. Janiw kuna asks akan jaytkiti. Taqi kuns yaqhatuqit alapxi. Andacollo markankirinakax janiw kunampis iyawapkiti.\nMaynix akhamrak arst'i:\nJaqix qhuyatuqirukiw sarapxi, janiw askixiti […] Maysatax sapxarakiwa, Andacollo markx qhuyax alasxiw sasina. Jiwasatak askipachati? Janiwa. Uka empresas ukanakax canadienses ukhamawa. Jiwasakix askiti? Janiw yatxti.\nUka jan waltäwix pisinkaña ukat irnaqäwit khitanukxañ ukanak utjayi. Akax Andacollo markatakix qullqituqit pisinkañ apani, empresas ukanakarux yanpt'asipxañapaw mayitañapa.\nAndacollo markanx janiw uka qhuyanakan jan walt'ayatapak utjkiti, 449 depósitos ukhaw utji 2010 maran uñjasi, markan empresas mineras ukanakax sapurux 1.400.000 toneladas ukhwa utjayi. El Soldado qhuyanx 1965 maran achuqa phaxsin mä uraq khathattaw utjawayk ukhatx walja jan walt'äwinak uñstayawayi. 200 jila jaqiw jiwi ukatx patak kilometros ukharakiw uka qhuyamp jan walt'ayat jikxatasiwayi.


Uqhamasti Tatitojj Job chacharojj mä jach'a thaya taypitwa parläna: “¿Qhitïtas jumajj nayan apnakatajjat pächasiñataquejja, uqhamaraqui pachpa arunacamampi jan yatitamsa uñacht'ayañataquejja? Jichhajj jan ajjsarirïtam uñacht'ayita, ucatsti aca jisct'anacaru arusjjataraquita. ¿Cawquincäyätas jumajja cunapachatejj nayajj aca orake utt'aycäyät ucapachajja? ¡Jumatejj chekpacha suma yatsta ucapachajj uca jisct'aru arusjjatita! ¿Yattati aca oraken kawkch'äñapäcäntejj ucjja? ¿Qhitisa aca orakjja uqhama lurejja? ¿Cunjjaru utt'ayatas cimientonacapajja? ¿Qhitisa jach'a kala uscuraquejja ucjjaru utt'añapataqui, uccañcamasti khanjtaniri warawaranacan k'ochupjjañapcama, uqhamaraqui alajjpacha sirvirinacan cusisiñapcamajja?\n Ucampis qhitinacatejj qhä yakha jacañar puriñapajj waquischi jiwatanac taypit jacatatasina ucanacajja, chachäpasa warmïpasa, janiw qhayanjja casarasipcaniti. Janiw juc'amp jiwcjjapjjaniti uca laycu. Angelanacjamäjjapjjewa, uqhamarac Diosan wawanacapäjjapjjewa jacatatapjjatap laycu.\nAca sirvirimasti suyt'ascaraquiwa juma jach'a reyin arunacapampi chuymachatäña, juma jach'a reyisti take cunsa chekaparupuniw uñjtajja, yatiractawa cunatejj walïqui ucsa uqhamaraqui cunatejj jan walïqui ucsa, mä Diosan angelapjama. ¡Tatitu Diosay juma jach'a reyimpi kheparpan! —sasaw warmejj säna.\nSapjjsmawa, uqhamaraquipï cusisiñajj Diosan angelanacap taypinjj utjejja mä juchararan arrepientisitapatjja.”\nUcatsti yakha angelaracwa alajjpachan jalanakasquir uñjta. Jupasti wiñay khespiyasiñ arunacanïnwa take jakenacaru yatiyañataqui, take marcanacaru, take casta jakenacaru, cunayman parlani jakenacarusa.\n Mä samana phust'ataw ajanojj cheka pasawayitu, ñic'utanacajjas k'alaw saythapiraqui. Mayniw ucancascäna, sayatapsti uñjaractwa, ucampis janiw ajanupjja uñcatcti. Take cunas amuct'atänwa. . . Ucat mä aru ist'aracta: ‘¿Jakejj asquïspati Dios nayrakatanjja? ¿K'omati jicjjatasispa juparu uscusiri Diosapa nayrakatanjja? Janiw pachpa alajjpachanquiri sirvirinacaparus take chuyma uñjquiti, Diosajj angelanacapan pantjasitanacapsa jicjjatiwa,\n “¡Cunjämaraqui uca altot jalaktantasti khantati warawara! Juma, marcanacar atipjiristi, jichhajj pampar jakokatätawa. Chuymamansti amtaraquïyätawa: ‘Jichhajj alajjpachcamaw maqhatä; konuñajjsti Diosan warawaranacapjjaruraquiw usct'asï, qhaya jaya alayanwa kont'asiraquï, cawquïri kolluntejj diosanacajj tantachasipqui ucana. Kenayanacatsa juc'ampi altoruw maqhatä, jach'a Diosjamaraquiw tucü’ sasa.\n Uca umasti bautismo umaruw uñtasejja, uca tokeraquiw jichhajj khespitätanjja. Uca bautismosti janiw janchi k'omachañataqui asquïquiti, jan ucasti Diosat mä k'oma chuyma mayiñanquiwa; Jesucriston jactäwip tokeraquiw khespitätanjja, jupasti alajjpacharuw maqhatjje ucatsti Diosan cupëjjaparuw kont'asjje, uqhamarac jichhajj angelanacasa, munañaninacasa, ch'amasa jupar catuyatawa.\nUcampis Diosajj jupanacarojj yatiyaraquïnwa, cuna tokettï yatjjatañ munapcän ucajj jan jupanacataquïtapa, jan ucasti jiwasataquïtapa. Ucatpï jichhajj jumanacarojj uca pachpa arunacaraqui yatiyatajja, qhitinacatejj parlapctam ucanac toke. Jupanacasti alajjpachat qhitanita Kollan Ajayun ch'amapampiwa parlapjjaractamjja. Ucanacsti angelanacas uñjañjja munapjjaraquïnwa.\nUcatsipan jumanacajj Diosar yupaychañataquejj Sión kolluru, jacquiri Diosan marcaparu, alajjpach Jerusalén marcaru, walja warank tantacht'at angelanacaruw jac'achasipjjtajja,\n Ucatsti mäquiw uñtta, walja angelanacan arunacapracwa ist'ta. Uca angelanacasti tronoru, uca jacasquirinacaru, uca jilïrinacaru muyuntatänwa. Waranka, warankanacäpjjaraquïnwa. Wali jach'ataracwa art'apjjäna, aqham sasa: “¡Cawquïri Corderotejj jiwayatäcäna ucajja, asquiwa munañanïñataqui, kamir cancaña, yatiñ cancaña, ch'amanïña, wali aytatäña, jach'achatäña, yupaychatäña catokañataquisa” sasa.\n jakesti angelanacan t'ant'ap mank'äna, Diosajj jilarquir mank'añ apayanïna. Alajjpachatpach inti jalsu thayamp phust'ayäna, ch'amapampiw aynach thayarojj irptäna: lak'a tutucar uñtat aycha jalluyäna, lamar kota ch'allar uñtat jamach'inac jalluntayäna; Diosajj chhujllanac taypiruw ucanac puriyäna, chhujllanacap jac'aruw puriyaraquïna. Jupanacasti sist'asiñcamaw mank'apjjäna, uqhamat Diosajj jupanacan munataparjam phokhäna. Ucampis, mank'at awtjayasiñap janïr apaktayascasa, lacapas mank'amp phokhantatäscän ucapachaw Diosan k'apisiñapajj jupanacatac wallakëna; wali ch'aman jakenacaruw jiwarayäna, Israelanquir wali chachanacaruw tucusiyäna. Ucanac uñjcasasa, juch lurasipcaquïnwa; janiw Diosan muspharcañ luratanacaparojj iyawsapcänti. Ucat Diosajj jacañ urunacap mä phust'arjamac tucuyäna, wali t'akhesiñ taypina. Diosajj jiwaraycän ucapachaquiw juparojj thakapjjäna, janc'aquiw Diosar maqhatjjañataquejj thakapjjäna; ucapachaquiw alajjpachanquir Diosat amtasipjjäna, ucapachaquiw jupanacar imascatapa, khespiyatap amuyasipjjäna. Lacaquiw juparojj parlapjjäna, lajjrampisti c'arintapjjänwa, janiw chuymanacapajj khan arsupcänti, janiraquiw arust'äwiparjamas phokhapcänti. Diosasti jupanacat qhuyapayasïnwa, ñankha luratanacap pampachäna, janiw jupanacarojj tucjcänti: walja cutiw k'apisiñap t'acurayasïna, janiw tipusiñapamp atipjayascänti; Diosajj jupanacan janchïpjjatap amtasïna, jan cutjtir samanar uñtatäpjjatap amuyaraquïna. ¡Walja cutiw Diosarojj jan jaysapcänti, wasarancasaw chuym usuyapjjäna! Wasitatsa, yant'asipcaquïnwa; Israelan Kollanaparuw llaquisiyapjjäna. Janiw jupanacajj amtasipcänti, Diosajj uñisiripan amparapat ch'amapamp khespiycän uca urutjja; Egipto oraken muspharcañanac lurcän ucanacata, Zoán oraken jach'a luräwinac uñachaycän ucanacata, jawiranacar wilar tucuycän ucata, Egiptonquirinacajj jawiranacat jan umt'irjamäpcän ucata. Mich'isir chhichhillanqhanacamp jamp'atunacamp apayanïna, ucanacasti take cun mank'antapjjäna, tucjapjjaraquïna, jump'ipamp achuyat yapunacsti, t'ijut'ijunacaruw catuyäna, higo yapunacarojj chhijchhimpiw t'unjäna, uva yapunacarusti juyphimpiw tucjaraquïna. Vaca tamanacapajj chhijchhimpiw jiwarapjjäna, ovej tamanacapasti khejjokhejjompiw tucusipjjäna. Diosaw jach'a k'apisiñap jupanacatac nactayäna, k'apisiña, juchañchaña, llaquisiñ apayanïna, ucanacajj t'unjir qhitanacar uñtatäpjjänwa.\nTatitur jach'añchapjjam: angelanacapa, arsutanacap phokherinaca, arupar janc'ac jaysirinaca.\n Saraquïnwa: —Jumatejj Diosan yokapästa ucajja, aca patatpacha jakoktam, Diosan arupansti siwa: ‘Diosasti angelanacaparuw qhitanini jumaru uñjañataqui, amparapampisti catokaraquïtamwa, cayunacamajj jan uca kalanacampi usuchjasiñapataqui’ sasa. Jesusasti ucjjarojj sänwa: —Diosan arupanjja kellkataraquiwa: ‘Janiw Tatitu Diosamarojj yant'ätati’ —sasa. Supayasti mayampiw Jesusarojj irparaquïna mä jach'a kollu patjjaru, ucatsti uñacht'ayaraquïnwa take marcanaca, cunja sumäcäntejj ucanaca, cunja jach'äcaraquïntejj ucanacsa. Ucatsti sänwa: —Take acanac nayajj churäma, jumatejj quillt'asisin nayar yupaychitäta ucajja —sasa. Ucapachasti Jesusajj sänwa: —Saraket nayat, supaya, Diosan arupansti kellkatawa: ‘Tatitu Diosamaruquiw yupaychäta, jupa saparuquiraquiw sirvïta’ —sasa. Supayasti uca pasatatjja sarawayjjänwa. Ucatsti angelanacaraquiw jutasinjja Jesusarojj sirvipjjäna.\nJaken Yokapajj Awquipan jach'a munañapampiw angelanacapampi jutani, ucatwa sapa maynirus luratanacaparjama churjjani.\n Angelanacaparusti qhitaniraquiniw wali jach'at trompetanac phust'aniñapataqui, ucampiraquiw ajllitanacaparojj pusi toketpacha jawsthapini aca orakena, maysa thiyat maysacama. “Yatekasipjjam higo kokata: Cunapachatejj uca alin layminacapajj ch'ojjñatati, uqhamarac laphinacapas uñstaraquejja, yatipjjtawa jallupachajj jac'ancjjatapa. Uca quipcaraqui jumanacajj ucanac uñjasajj, yatipjjam acapachan tucusiñapajj jac'ancatapa, puncuncataparaqui. Khanacwa sapjjsma, take acanacasti pasaniwa janïr jichha pacha jakenacajj jiwarquipana. Alajjpachampi acapachampejj tucusiniwa, ucampis arunacajjajj janiw tucuscaniti.\n Mariajj sepulturat ankäjjanwa jachascäna. Uqham jachcasinjja alt'asïnwa sepultura mankha uñantañataqui. Mankhansti uñjänwa pä angelanaca jank'ot ist'atcamaqui, Jesusan janchipajj cawqhanccäntejj ucawjan paninpach kont'ata, maynejj ch'ijmäñapana, maynisti cayöjjanaraqui.\n Ucampis, mä chek kellkatanjja mayniw aqham khanañchi: “¿Cunarac jakesti jupat amtasiñamataquisti? ¿Cunarac jiwir jakesti, ch'am churañamataquisti? Jakerojj angelanacat mä juc'a sullcac lurtajja, aytat cancañampi, jake cancañampiw juparojj pillunttajja. Take luratanacam apnakañapataquiw catuytajja.” Uqhamasti take cun jaken munañapar uchasinjja, Diosajj janiw cuns jaytcänti jan jupan catuyatjja. Uqhamäcchi ucampis janiw jichhacamajj uñjctanti take cunas jupar jaysapjjatapjja. Ucampis Jesusarojj uñjtanwa, juparusti Diosajj angelanacat sipansa menosaruw tucuyi mä juc'a tiempotaqui. Diosajj munasiñapatwa munäna taketac jiwañapa, jichhasti jach'a cancañapampi uqhamarac jach'añchäwimpi coront'atawa jiwañan t'akhesitap laycu. Jupïpanaracwa take cunas Diosataquejj utjasqui, Diosasti muniwa take wawanacapanjj utjañapa jupan jach'a khapak marcapana. Ucatwa Diosajj t'akhesiña toke sum tucuyäna jupanacan Jesucristo khespiyiriparojja. Qhitinacatejj catuyatäqui uqhamarac catuyqui ucasa, takew pachpa Awquinqui. Ucatwa Diosan Wawapajj jan p'enkasquiti: “Jilatanaca” sañjja. Kellkatanjja aqham siwa: “Jumatjja jilanacajjaruw parlä, tantachasïwi taypina jumarojj k'ochunacampi yupaychäma” sasa. Saraquiwa: “Nayajj Diosaruw catuyasï.” Wasitampiw saraqui: “Acancasctwa, Diosajj churquistu uca wawanacampi” sasa.


Bible in one year - Aymara Bible 1997 - August 22\n1. [1-2] Eliú chachasti parlascaquïnwa: “Job, ¿jumasti amuytati Diosajj jumat arjjatasiñapjja?\n3. Jumajj Diosarojj saractawa: ‘¿Cunas jumar waquistam jucha luratajjajja, cunansa jan walt'aytam jucha luratajjajja?’ sasa.\n4. Jichhasti nayaw jumarojj saraquïmajja, jumarusa, jumampi chica sarnakeri jakenacarusa.\n5. Alajjpach uñtam ucatsti amuyaraquim, cunja altoncquitejj quinayanacajj ucsa.\n6. Jumatejj jucha lursta ucajja, janiw Diosarojj cuna ñankhsa lurquiti, kawkhasa jach'a juchanac lurascam, ucanacajj janiw juparojj cunsa camächquiti.\n7. Jumatejj asquinaca lursta ucasti, janiw juparojj cunsa camächcaraquiti.\n8. Juman jucha luratamajj jake masimaruw ñankhachejja, asqui luratanacamasa jake masimataquiw asquiraquejja.\n9. “T'akhesiyatasti jakenacajj wararipjjewa, ucatsti ch'amaninacat khespitäñwa thakapjjaraqui;\n10. Ucampisa janiw jupanacar irnokeri Diosarojj thaktapquiti. Qhititejj t'akhesiña horasan ch'ama churqui uca Diosarojja;\n11. qhititejj yatichquistu, amuyt'aycaraquistu animalanac toksa, jan ucajj jamach'inac toksa uca Diosarojja.\n12. Wararisipquiwa, ucampisa Diosajj janiw jupanacar ist'quiti, jupanacajj khoru uqhamaraqui jach'a jach'a tucuri jakenacäpjjatap laycu.\n13. Take ch'amani Diosajj janiw c'ari arunacarojj ist'quiti.\n14. Jumajj ‘Janiw Diosarojj uñjcti’ sistawa, ucampisa ist'am, jupaw jumarojj uñjätam.\n15. ‘Jupajj janiw colerasquiti, janiw mutuycaraquisa, janiw ucacama jucharusa uñjquiti’ saractawa.\n16. ¡Ucampisa Job, jumajj jan parlañwa parltajja, sintwa parltajja jan amuyt'asisawa take arunacsa parlaractajja!”\n1. [1-2] Eliú chachasti juc'ampi arsuscaquïnwa: “Llamp'u chuymamp suyt'aquim, nayasti jumarojj yaticharaquïmawa, Dios toketa arsuñanacajja utjascaquipuniwa.\n3. Nayasti take yatiñanacajjwa uñacht'ayäma, uqhamat jumaru uñacht'ayañataqui, alajjpacha, acapacha lurir Diosajj suma amuyunïtapa.\n4. Nayasti saracsmawa jan cuna c'ari arunaca jumaru parljjayascañajjataqui, juma nayrakatansti mä jach'a yatiñani jakew sayt'atäscaraqui.\n5. “Diosajj ch'amaniwa, jach'a yatiñaniraquiwa, jan juchanirusti janiw jisc'achquiti.\n6. Ñankha jakerojj janiw perdonquiti, ucampisa pobrenacarojj chekaparuw uñji.\n7. Asqui jakenacarojj arjjatapuniwa, reyinacarusti konuñaparuwa utt'ayi, jach'achatäñaruw aptaraqui.\n8. Ucampisa uca reyinacatejj cadenanacampi ñach'antata uñjasipjjchejja, usutanacapas uqhamaraqui jupanacarojj t'akhesiychejja,\n9. Diosaw jupanacarojj jan wali luräwinacapa uñacht'ayasqui, jach'a jach'a tucuñampi apayasipjjatapsa.\n10. Jupanacan chicachasipjjañapataquiw parlejja, ñankha luräwinacapa apanucupjjañapataqui.\n11. Jupanacatejj Diosaru ist'apjjanejja, jaysapjjaraquinejja, cusisiñata, sumancañampita cusisisaw sapüru sarnakapjjani.\n12. Ucampisa janitejj Diosaru jaysapcanejja, jiwasin imantataquëjjapjjaniwa, janïra jupanacan amuyasipcatawa imantatäjjapjjani.\n13. “Jucharara jakenacajj juc'ampiw colerasipjje, catuntatäcasas janiw yanapa mayipcaraquiti.\n14. Waynpachawa jiwarapjje; mä p'enkawa tucusiwayjjapjjaraqui.\n15. Diosasti t'akhesirirojj t'akhesiñ tokwa khespiyi; t'akhesiñ tokwa jakerojj amuyt'ayaraqui.\n16. Uqhamaraquiw jumarojj jan walt'añanacat khespiytam, walja yänaca, libre sarnakasiñwa churaractam; mank'añamsa jilarquirwa churaractamjja.\n17. Jumanwa ñankha jaken t'akhesiñapajj phokhasi, jichhasti juchañchatäñampita, uñjatäñampitjja janiw khespcasmati.\n18. Amuyasim, kamir cancañampejj jan kollke chilltayasimti, janiraqui jamasat kollksa chilltayasimti.\n19. T'akhesiñanjja ucanacajj inamayaquïniwa, wararitamasa, ch'amamasa.\n20. Ch'amaca aruma purinitapat jan aykomti, cunapachatejj marcanacajj chhaktawayjjani ucapachajja.\n21. Ñankha lurañanacaru cuttañatsti wali amuyasim, t'akhesiñampi yant'atätam laycu.\n22. “Diosan jach'a ch'amapat amuyasim. Janiw qhiti yatichirisa jupjamajj utjquiti;\n23. janiw juparojj qhitis cunatejj lurañapäqui ucanacjja yatichcaspati, janiraquiw qhitisa ajanuparu khant'caspati cuna ñankha luratapsa.\n24. Take jakew jupan luräwinacapatjja jach'añchi; jumasa jupar jach'añchañatjja amtasiraquim.\n25. Take jakenacaw uca luräwinacapjja uñjaspa, jayatpachwa uñjaraquispa.\n26. Diosajj jach'awa, janiw amuyt'añjamäquiti, janiraquiw kawkha maranïquitejj ucsa jact'csnati.\n27. “Jupajj mä chekaruw uma ch'akanacjja apthapi, ucatsti jalluyanjjaraquiwa.\n28. Jallusti kenayanacatwa ch'akani, ucatsti wal acapacharu purintaraqui.\n29. ¿Qhitisa amuyt'aspa quinayanacan onjjtatapjja? ¿Uqhamaraqui khejjokhejjonacan art'asitapsa?\n30. Diosaw llijullijunacjja jach'a kotjjaru saratatayi, ucatsti uca pachpa jach'a kota mankharuw chhakayaraqui.\n31. Uqhamaw marcanacarojj mank'ayi, mank'añsa jilarquirwa churaraqui.\n32. Rayonacsa amparaparuw catjjäsi, ucatsti cunjämtejj jupajj munqui uqhamwa cawqharutejj wact'añapäqui ucaru wact'ayaraqui.\n33. Khejjokhejjonacajj Diosan utjatapwa yatiyasipqui, jach'a thayasa jupan colerasiñapatwa khanañchascaraqui.\n1. ¡Tatitojj reyiwa! Reyi konuñapajj angelanacjjar utt'atawa. Marcanacajj qhathatipjjpan, takpach orakes onjjtaracpan.\n2. Tatitojj Sión kollun ch'amaniwa, takpach marcanacjjar kont'atawa.\n3. Ajjsarcañ sutipajj jach'añchatäpan: ¡Tatitojj Kollanawa!\n4. Jumajj ch'aman reyïtawa; asqui cancañar munasirïtawa; jumaw chekap sarnakañ uñstaytajja. Jumaw Jacobon wawanacaparojj sum uñjtajja, chekaparuw tariptajja, chekaparuw t'akaractajja.\n5. Tatit Diosasar jach'añchapjjam, cayunacap nayrakatar quillt'asipjjam: ¡Tatitojj Kollanawa!\n6. Moisesamp Aaronampejj sacerdotenacap taypin aytatawa, Samuelojj sutip jach'añchirinac taypin aytatawa, jupanacajj Tatituruw art'asipjjäna, jupasti mayisitanacaparojj ist'änwa.\n7. Tatitojj kenay taypitpach jupanacarojj parläna, jupanacasti arsutanacap phokhapjjäna, camächit aru catokapjjaraquïna.\n8. Tatay, Diosajjay, jupanacarojj ist'äyätawa, jupanacataquejj juchat pampachir Diosäyätawa, ñankha luratanacapat t'akhesiyir Diosaraquïyätawa.\n9. Tatit Diosasar jach'añchapjjam, kollan kollup nayrakatar konkort'asipjjam: ¡Tatit Diosasajj Kollanawa!\n22. Ist'am jumar jathasir awquimaru; taycamajj chuymanëjjani ucqhajja jan jisc'achamti.\n23. Alasim cheka cancaña, uqhamarac yatiñ cancañsa, ucatsti yatichäwimpi, amuyt'añampjja jan aljamti.\n24. Awquejj waliw cusisi wawapan yatiñ cancañanïtapata cheka lurirïtapata, ucatwa jach'ar aptasi.\n25. ¡Jumasti awquimarusa, taycamarusa cusisiyam, jach'ar aptayaraquim!\n1. Uqhamasti jumanacajj nanacarojj Criston yanapirinacapäpquiristsa uqhamacwa catokapjjañamajja, Diosan jan amuyt'caya amtäwinacapa jumanacar yatichañataqui.\n2. Uqhamarusa, qhititejj mä luraña catokqui ucajj asquïñapawa take cunana uqhamat sumaru uchatäñapataqui.\n3. Nayajj janiw cuns ajjsarcti, cunsay jumanacajj nayjjat parlapjjam, jan ucajj cunsay mä tribunalajja nayjjat sispan ucjja. Janiw nayapachas juchañchascti.\n4. Chuymajjanjja janiw cunas nayar juchañchirejj utjcaraquiti, ucampis ucajj janiw sañ munquiti nayan jan juchanïtajj-jja. Tatituwa juc'ampis nayar juchañchañataquis jan juchañchañataquis utjejja.\n5. Uqhamajj jumanacajj jan cunatsa mäqui juchañchapjjamti, jan ucasti suyt'apjjam Tatituru, jupaw take cunsa khanar apsuscani, cunatejj ch'amacan imantatäqui ucsa. Tatitojj take jakenacan amtatanacapsa khanaruw apsuni, ucatsti Diosajj sapakat maynirusa lurataparjamaraquiw uñjani.\n6. Jilatanaca, acanacsti jumanacan asquimataquiw parlapjjsma, Apolosampita naya pachpampita amuyt'ayasa. Acjja sistwa jumanacajj jan cunatejj kellkatäqui ucatjja inampst'apjjañanacamataqui, uqhamata jan qhitis mayniru jisc'achañapataqui ni maynirusa wal jach'achañapataqui.\n7. ¿Qhitirac jumarusti mayninacat sipansa juc'amp suma tucuytamsti? Jan ucajj ¿cuncha Diosajj jan churctamjja? Diosatejj cunsa churstam ucajj ¿cunataraqui jach'a jach'a tucta jumas ch'amamampi jicjjatcasmas uqhama?\n8. Jumanacajj niya kamir tucutjamaquëjjapjjtawa, take cunansa phokt'atjamäjjapjjaractawa, reyinacaw tucupjjaracta, nanacarusti mä tokeruw apanacupjjaraquista. ¡Añchaquit chekpachansa reyïpjjasma uqhamata nanacajj jumanacamp chekäpjjaraquirista uca reinomanjja!\n9. Amuyatatjja, Diosas nanaca apostolonacarojj mä thiyarjamaquiw apanucjjapjjetu. Jiwayañatac uscut jakenacjamäpjjtwa, uqhamarac angelanacansa, take jakenacansa uñch'uquitäñataquiraquiw tucupjjtjja.\n10. Jumanacasti nanacarojj mä pisi chuyma jakenacarjamaw amuyapjjesta Cristoncatanacajj laycu, uqhamaraquiw jumanacajj take cunsa wali yatir yatiriw tucupjjtajja, Cristotjja wals yatipcasma uqhama. Nanacajj pisi ch'amaquïpjjtwa, jumanacasti wali ch'aman ch'amaniw tuct'apjjtajja. Nanacarojj jakejj jisc'achapjjetuwa, jumanacarusti wali jach'a uñjañampiw uñjapjjaractamjja.\n11. Jichhacamaw nanacajj mank'at awtjata, umat pharjata, isitsa jalstata sarnakapjjtjja, jakes uñisipjjaraquituwa, janiw utanïpcaractsa.\n12. Irnakcäwinsa karitäjjapjjaractwa. Jakenacasti jan wali arunacampiraquiw tokjjapjjetu, nanacasti suma arumpiquiraquiw ucanacarus parljjayapjjtjja. Uñisiñampiw arcnakapjjaraquitu, take ucanacsti amuquiw t'akhesipjjtjja.\n13. Nanacjjatjja jan walinac parlapjje, ucampis llamp'u chuymampiw nanacajj cunsa amuyt'ayapjjaractjja. Mä t'unarjamaw uñjapjjetu, jan cunatac sirvir jakerjamaw uñjapjjetu. Jichhürcamas take jakenacat sipansa wali jisc'achatäpjjaractwa.\n14. Acanacsti janiw jumanacar p'enkachañatac kellkanipcsmati, jan ucasti jumanacar amuyt'ayañataquiw kellkanipjjsma munat wawanacajjarjama.\n15. Jumanacajj Cristo toketjja tunca waranka yatichirinïsipcamsa, ucampisa janiw walja awquinïpctati. Nayaw jumanacan Tatit toketjja awquimjamätjja jumanacar khespiyasiñ arunac parlatajj laycu.\n16. Ucatpï achict'apjjsmajja: “Nayjam sarnakapjjam” sasajja.\n17. Ucataracwa Timoteor qhitanipjjsma. Jupajj Tatit tokenjja mä suma wawajjäcaspas uqhamawa. Jupaw amtayapjjätam cunjämtejj nayajj iyawsirjamajj Cristompi sarnakcta ucjja, uqhamarac cunjämtejj take chekansa iglesianacanjj yatichcta ucsa.\n18. Jumanacatjja yakhepanacajj wali jach'a jach'aw tucupjje, amuyapjjaraquiwa nayajj janis mayampsa jumanacar cuttancjjeristjja uqhama.\n19. Ucampisa janc'aquiw jumanacan ucar jutañjj munascta Tatitun munañapächi ucajja. Ucqhapï uñjäjja cuntï uca jach'a jach'a tucur jakenacajj lurapcani ucjja, janiw lacanacapampiqui parlapcani ucacjja.\n20. Dios Tatitump jacañajja janiw lacaquïñaquïquiti, jan ucasti atipt'äwin jacañawa.\n21. ¿Cunsa jichhajj jumanacajj jutcä ucqhajj munapjjta? Purinisinjja, ¿mutuyapjjämati, jan ucajj sumampiquicha purinëjja?


Aymara, Dramas: Piece 036 – Khana chimpu: Munasiña | Waters of Life for Children\nHome -- Aymara -- Perform a PLAY -- 036 (Identifying love)\n36. Khana chimpu: Munasiña\n¿Cunjamsa mä manzana alijja uñt’asijja?\n¿Cunjamansa mä guindas alijj uñt’asijja?\nNiño: “Guindas achukatapata.”\n¿Ucatsti cunjams nogalajj uñt’asijja?\nNiño: “Nuez sata achupata.”\nAchunacapatwa mä alijja uñtásijja. Mä suma alijja suma achunac churi, mä jan wali alisti jan wali achunac churi.\n¿Cunjamatsa cristianonacajja uñt’asispajja?\nMä wali khana chimpupiniw qhitinacatejj Jesusanqui ucanacanjj utji.\nPä amigonacaw kallta cristianonacarojja uñch’uquisipcäna.\nPrimer amigo: “¿Ruth jupajja janiquiw jichhanacajja ancha ch’ajjwirijjeti, uc tantiytati? Nayrajja jan walinaca vecinapat parlaquipinïnwa, disparatenaca jupa contrajj parläna. Jichhastï, umsa jalsut apanirapiwa. Janiw cunapachasa uqham uñjirïcti uqhamarac masiparu munasïñsa uñjirïcti.”\nSegundo amigo: “Thithi Jacob jupasti, acatjamat suma jakëjji. Janiw maldesjjeti. Mä kawkha semanatjja yakhapinijjewa.”\nPrimer amigo: “Uca Jesusar creyipquijjä ucatapinipachäwa. Masinacapar munasitapatjja criatianonacätapajja yatisïwa.”\nSegundo amigo: “Diosampiw parlapjje -orañ sapjjewa ucarojja – sapürunaca. Muspharañaw uqham tiemponïñataqui. Uqham jacasijja c’uchiquiwa uñnakapjje. Mä sapa chuyma mä sapa amuyu cunjamtï sasin uqhama.”\nPrimer amigo: “Amuytam chha, José jupajja aljjataynawa yänacapa ucatsti takpacha churatayna. Irpiripaquejja ucaruw churatayna ucat jupasti pobrenacaruw laquirjjatayna.”\nSegundo amigo: “¿Lokhepjjpachatï?”\nPrimer amigo: “Mayninacajja utanacapsa aljjantapjjataynawa takpachstï masinacapataquiw churapjjatayna.”\nSegundo amigo: “¡Wali unidöpjjewa! Sapataquiqui muncpachjja, takecun jaljt’asipjje.”\nPanpachawa yakhar quïpstatäna. Jupanacajja maynit maynicamaw munasipjjäna. Qhitinacatejj uñjapjjänjja muspharapjjänwa.\nCristianon jacäwipajja cuntej Diosajj arupa sisquijjä ucarjamawa.\n(Música uca versículo Bibliataqui)\nKolan Ajayujja asqui luräwinacac achujja: Munasiña cuchisiñampi, sumancaña pacienciampi, sumäña phokherïña, llamp’u chuyma controlt’asiriraqui. (Gálatas 5:22 y 23) ¿Jacaäwiman uqhamatï?\nJesusar iyawsañajja yakharuw maynirojj tucuyi. Cunapachatejj chuymajj yakhäjjejja, ucajj uñjasiwa mayninacampi sarnakañanacana. ¿Uca yakhajjañajja jacäwiman utjiti?\nUñstirinaca: Parliri, niño, dos amigos\nPage last modified on October 08, 2018, at 10:44 AM | powered by PmWiki (pmwiki-2.2.140)


Mateo 6 - Holy Bible [Aymara Bible 1997] - (Mat 6)\n“Jan jaken uñjatäñataquiqui Diosanquirjam, tucupjjamti. Uqham lurapjjät ucqhasti, alajjpachanquir Awquimajj janiw cuna churäwsa churapcätamti.\n“Cunapachatejj pist'ayasitanacaru yanapt'cäta ucqhajja, jan jakenacarojj yatiyamti, cunjämtejj c'ari parlirinacajj sinagoganacana, callenacana lurapqui uqhamjja. Jupanacasti jakenac nayrakatanjja wali sumat uñt'atäñwa munapjje. Nayasti khanacwa sapjjsma, uca luräwipatjja catokjjapjjewa.\nCunapachatejj jumajj pist'ayasitanacar cuns churäta ucqhajja, wali munat amigomasa ucjja jan yatcpati;\njan ucasti jan qhitiru yatiyasaqui luram, uqham luratamatsti alajjpachanquir Awquimajj cuttayjjätamwa.\n“Cunapachatejj jumanacajj Diosat mayisipjjäta ucqhajja, jan c'ari chuymaninacjam mayisipjjamti. Jupanacajj sayt'asisinwa sinagoganacanjja mayisipjje, uqhamarac calle esquinanacansa jakenacan uñjatäñataqui. Khanacwa sapjjsma, uca luräwipatjja catokjjapjjewa.\nJumajj mayiscätas ucqhajja, utamar mantam; puncum jist'antasisinsti mayisiraquim Awquimata qhititejj jumampïsqui ucaru. Awquimasti uñjasctamwa jamasan mayisisquirjja, ucatsti jupajj mayisitamarojj ist'ätamwa.\nOración lurcasinjja jan inamaya arunacjja arsumti, cunjämtï Diosar jan uñt'ir jakenacajj lurqui uqhamjja. Jupanacasti amuyapjjewa Diosajj jupanacarojj walja arunaca arsutap laycu ist'caspa uqhama.\nJaniy jupanacjamäpjjamti, Awquimajj janïr arsupctas ucqhaw yatjje cuntï jumanacajj mayipcäta ucjja.\nSapürutac mank'añ churanipjjeta.\nJuchanacajjatjja pampachapjjeta, cunjämatejj nanacajj jan wali lurapquitus ucanacarojj perdonapjjta uqhama.\nJanirac yant'äwiru puriyapjjestati, jan ucasti ñankhatjja khespiyapjjeta.’ [Jumanquiwa jakenacaru apnakañajja jach'achatäñamasa wiñayan wiñayapataqui. Uqhamäpan.]\n“Jumanacatejj jan wali luratanacapat masinacamarojj perdonapjjäta ucqhajja, alajjpachanquir Awquimajj jumanacarojj perdonapjjaraquïtamwa.\nMasinacamar jan perdonapcäta ucasti, jumanacan Awquimasti janiraquiw cuna juchanacamatsa perdonapcaraquïtamti.\n“Cunapachatejj jumanacajj ayunapcäta ucqhajja, jan llaquit ajanuni sarnakapjjamti, cunjamtï uca c'ari chuymaninacajj lurapqui uqhamjja. Ucjja jupanacajj lurapjjewa jakenacan: ‘Ayunascataynaw’ sayasiñataquiqui. Khanacwa sapjjsma, uca luratapatjja catokjjapjjewa.\nCunapachatejj jumajj ayuncät ucqhajj ajanum jarekasim, ñic'utamsti sumrac asquicht'asim,\nuqhamata jakenacajj jan amuyapjjañapataqui juman ayunascatama. Juma sapampïquis uca Awquimaquiwa yatiñapajja, ucatsti jupajj bendiciraquïtamwa.\n“Acapachanjja jan imapjjamti walja yänacjja, aca orakenjja thuthaw thuthantasqui, ucatsti inamaya imataquiwa. Uqhamaraquiw acapachan imat yänacjjarojj lunthatanacajj mantasin lunthatsupjjaraqui.\nJan ucasti jumanacajj alajjpacharu suma yänaca imasipjjam, ucansti janiw qharus thuthantquiti ni ina ch'usarus tucuscaraquiti, janiraquiw lunthatanacas lunthatcaraquispati.\nJumanacan chuymanacamasti cawquincquitejj uca suma imasitanacamajj ucancaraquiniwa.\n“Juman nayramajj janchimataquejj mä lamparar uñtatawa, uqhamasti nayramatejj wali sumächejja, take janchimajja wali suma khananïniwa.\nNayramatejj jan walïcchejja, take janchimajj ch'amacancaniwa. Juman utjquis uca khanamatejj ina ch'usa ch'amacaru tucuni ucajja ¡cunja lajjänisa uca ch'amacajja!\n“Sapjjaracsmawa, jan llaquisipjjamti, cuntejj mank'apcäta, umapcaraquïta, isisipcäta ucanacatjja. ¿Janiti jacañajj mank'at sipansa juc'ampi sumäqui, janchisti isitsa juc'ampïcaraquejja?\nUcampisa wali llaquisitapatsti, ¿qhitis jumanacatjja jacañapjja mä horampisa yapt'asispa?\n“¿Cunatsa jumanacajj isinacamat wal llaquisipjjtajja? Uñjapjjam cunjämtï pampan pankaranacajj jilasqui uca, jupanacajj janiw kapupquisa ni cuns lurapcaraquiti.\nNayasti sapjjsmawa, janiw rey Salomonas uca pankaranacjamajj sum isthapiscänti take utjirinïtap laycusa.\nNiyaquitejj Diosajj ucqha suma uca pankaranacarojj isthapiychejja jichhürojj pampancasqui ucat kharürusti ninaru phichhantatäñataquiqui ¡cunja juc'ampinacsa Diosajj jumanacataquejj luranejja, pisi iyawsañan jakenaca!\nUcatsti jumanacajj jan llaquisipjjamti aqham sasa: ‘¿Cunsa mank'añäni? ¿Cunsa umañäni, cunampiraquis isisiñäni?’ sasa.\nDiosat jayancquis uca jakenacaquiw take aca yänacatjja llaquisisipqui, ucampis jumanacan alajjpachanquir Awquimajj yatiwa cuntejj jumanacaru waquisipctam ucjja.\nJan llaquisipjjamti cunatï kharürojj pascani ucatjja, kharürusti take uca llaquisiñanacapampi phokt'ataraquïniwa, sapüruraquiw uqham llaquinacan phokhantatäsqui.


Jisk’a wali asxarkañ japonés videonaka uñacht’ayapxäma · Global Voices Aymarata\nJisk’a wali asxarkañ japonés videonaka uñacht’ayapxäma\n(es) ukan jaqukipiri\tMaría Paz Ramírez Castan\nJaqukipiriMartha Valencia Intimayta\nJaqukipäw uñt'ayata/apkatata 11 Jallu qallta phaxsi 2017 0:06 GMT\nAka blog ullart'apxañäni Ελληνικά, Malagasy, Français, नेपाली, русский, Español, عربي, čeština , বাংলা, English\nImagen de Onibaba, película de terror de 1964. Captura de pantalla de YouTube.\nJumarutix wali asxarkañ Japones peliculanakax uñtañ munastama. Akatuq One Hundred Years of Cinema uñtasma (Cien años de1 cinetv ) Jumatakiw mä jisk’a video waraqt’ata aka 15 k'atharakiw uñacht’ayata.\n«Mä jisk’a video japonés asxarkaña » jupax aka jisk'a video japonés uñtama, jaya pachanakatpach ukhamarak kabuki ukatuqs lurt’ata.\nAka vidionakax wali asxarkañ japonéstuqit lurt'ata. «Kaidan» ukat «Onibaba» niyas qirin urupax ukhaw cine japonésanxa khaya pachanakanx 1950 ukhamarak 1960 ukatx wali asxarkañ películas ukatx akjam uñt’ata «Tetsuo: jirut chacha» ukat «Ringu».\nYaqha jisk'a vidionak aka YouTubetuqin uchkatata «kunjamas metrópolis ukax majt’ayata, kunjams jutirinakan uñjsna», » cinen uñacht’ayäwipa (1888 marat 1914 marakama)» ukhamarakiwa «¿kamssistus wali asxarkañ vidionakax aka asxarañata?».\nJuk’amp yatiñ munsta ukhax akhan uñjasmax qalltañatakixa «jumatix ullañ wali asxarkañ video japones munstä ukhax akan qallti», akax Feliza Casano jupataki Unbound Worlds, akax wali munañ kankamp literatura ukatak lurt’atawa.\nAka YouTubetuqinx uñacht’ayañ munataw wali asxarkañ japonés videonaka.\nJichha Asia Oriental Histuryanaka\nUraqpachan COVID-19 usun jilxatatapatx China markanx warwijunak lurapxi\nChina 21 Qasäwi phaxsi 2020\nCumbre de Medios Ciudadanos, Global Voices ukar chikancht'asim Asia ukat Pacífico uksana: 2 uru mara t'aqa phaxsin Taiwán markana\nTaiwán (ROC) 6 Llamayu phaxsi 2019\nBlog “Bien Chabacano” ukanx asiática ukan mä arup jach'anchayi español arump yanapt'asisa\nFilipinas 24 Sata qallta phaxsi 2018


Ñankha lurir jakenacampi, Diosar jan uñt'irinacampejj jiwañ mic'ayaruw chhaktapjjani, Diosat armt'asir jakenacajj wiñay jiwampiw tucusipjjani.\nAcanacajj wiñay t'unjañampi mutuyatäpjjaniwa, Tatitun nayrakatapatsa jakokanitäpjjaniwa, uqhamarac jach'a cancañapatsa ch'amapatsa,\nJan walinacarusti nina akquir hornoruw jakontapjjani, ucanwa wararipjjani laca ch'aqhsa t'urusipjjaraquini.”\nUcatpï jumajj nayan almajj-jja jiwatanac taypir jan jaytcätatejja. Janiraquiw muncätati munat sirviriman janchip ñusjañapsa.\nAmparamatejj juchar puriyañ munstamjja, walïspaw qharekjjañamajja, ucatsti juc'amp sumäspaw wiñay jacañar ch'ulla amparan mantañamajja; pä amparanpacha infiernor mantañamat sipansa, jan jiwarir ninan naqhañat sipansa.\nJacañar irpir thaquejj amstaruwa sari, ucatsti yatiñan jakerusa khespiyaraquiwa jiwaña aynacharu puriñatsa.\nwawarojj chekachäta ucajja, jiwañatwa khespiyascäta.\nJupanacarojj nina akquis uca hornoruw jakontapjjani, ucanwa wararipjjani, laca ch'aqhsa t'urusipjjaraquini.\nUca jach'a ajjsarcañ animalasti c'ari profetamp chica preso catutäjjänwa. Uca c'ari profetasti milagronaca lurirïtaynawa uca ajjsarcañ animal nayrakatanjja. Jupasti uca milagronacampiraquiw qhitinacatejj uca jach'a ajjsarcañ animalan chimpupampi uscuyascatayn ucanacarojj sallkjatayna. Ucatsti c'ari profetasa, uqhamarac uca ajjsarcañ animalasa asufrempi akasquiri nina kotar jacquirpacha jakontatäpjjänwa.\nTatitutejj sum uñjchi, yatiracchi cunatï jiwañansa, sepulcronsa ucjja, ¡ucat juc'ampwa Tatitojj jakenacan chuymapjja uñt'i!\nChuraraquïmaw Diosan reinopan llavenacapsa. Cuntejj jumajj acapachan chint'cätajj ucajja, alajjpachan chint'ataraquïniwa, cuntejj jumajj acapachan jararcätajj ucajja, alajjpachan jararataraquïniwa —sasa.\nDiosajj janiw jupa contra juch lurir angelanacarus perdoncänti, jan ucasti infiernoruw jakontänjja, ch'amacanacaruraquiw jayti cadenanacampi ñach'antata taripäwi urutaqui.\n Lamar kotasti jupan ucan jiwirinacwa catuyjjäna. Jiwañasa, jiwatanac catjjäscän ucasa, kawkhatï jupan utjcäna ucjpachwa catuyjjaraquïna. Take maynisa luräwinacaparjama taripatäpjjaraquïnwa. Jiwañasa jiwirinacan utjäwipasa nina kotaru jakontatäjjänwa. Aca nina kotasti payïri jiwawa.\nJan jumanacajj janchir jiwayirirojj ajjsarapjjamti, ucampis almarojj janiw jiwayapcaspati. Qhititï almampiru janchimpiru infiernojj t'unjcaspas ucaru ajjsarapjjam.


Deuteronomio 12 - Holy Bible [Aymara Bible 1997] - (Deu 12)\n“Take aca leyinaca, arsutanacaparjamaw jumanacajj sarnakapjjañama, cawquïri orakenactejj awquinacaman Tatitu Diosapajj utjäwinacamataqui churapcätam ucana.\n“Ucatsti t'unjapjjaraquim take cawqha chekantejj uca marcanacajj yakha diosanacaru yupaychapqui uca chekanacana, kollunacana, jisc'a kollunacana, uqhamaraqui jach'a koka mankhanacansa.\nAltaranacapsti jakonucupjjam, jisc'a jisc'a tucjapjjaraquim kalanacapsa; cawquïri lawarutï yupaychapqui ucanacsa phichhantapjjaraquim, uca cunayman uñtan diosanacapsa t'unjapjjaraquim. K'al t'unjapjjam jan qhitis mayampi amtasiñapataqui.\n“Tatitu Diosamarusti janiw uqham yupaychapcasmati.\nDiosasti jumanacan tribum taypita mä lugar ajllisi, jumanacasti uca chekaru yupaychir sarapjjañamataqui.\nUca chekanwa jumanacajj uywanaca sacrificiot jupar yupaychasa loktapjjäta, diezmonaca apasa, churäwinacama Diosaru churasa, arsutanacama, ofrendanacama, uqhamaraqui vacanacamana, ovejanacamana nayrïr kallunacap apasa.\nQhä chekanwa Tatitu Diosaman nayräjjapana mank'apjjaraquïta, ucatsti familianacamampi chicaw cusisipjjäta luräwinacaman achupa uñjasina, cunanacampitejj Diosamajj bendicipjjätam ucanacata.\n“Uca orakenjja, janiw jumanacajj cuntejj aca chekan lurctan ucanacjja lurapjjätati, cawqhantejj sapa maynis jumanacajj lurapcta cunay asquïchi sapakat maynitaqui ucanaca.\nChekpachansa janïraw jumanacajj samarañ oraker puripctati, cawquïri oraktejj Diosajj churapjjtam ucaru.\nUcampis cunapachatejj jumanacajj Jordán jawira qhurcataru maqhatjjapjjäta, ucatsti Tatitu Diosamas uca orake churapctam ucana jacapjjäta, uqhamaraqui take muyuntapctam uca uñisirimat khespitäjjapjjäta jan cunaru ajjsarasa,\nucqhasti jumanacajj cawqha chekarutejj Tatitu Diosamajj ajllisini jumanacan yupaychapjjañamataqui, ucaruwa loktapjjäta take cunanactejj sapcsma ucanaca. Take uywanaca sacrificion loktasa juparu yupaychañataqui, diezmonaca, churäwinaca, uqhamaraqui take cuntejj Tatitu Diosamaru churañatac arsupcta ucanac sum ajllisinwa churapjjäta.\nUcatsti mä jach'a cusisiñ uru jumanacajj Tatitu Diosaman nayräjjapana lurapjjäta take wawanacamampi, uywatanacamampi chica, uqhamaraqui jumanac taypin jaquiri levita jakenacampi. Jupanacasti janiw jumanac taypina cuna orakenacsa catokapquiti.\n“Ucatsti suma amuyasipjjam, jan Diosarojj cawqha chekansa uywanacjja sacrificiot loktapjjamti.\nJan ucasti lurapjjätaw cawquïri tribun orakeparutï Tatitu Diosamajj ajllisini uca chekana. Uca chekanwa take cuntejj arojjampi sapcsma ucanac phokhapjjäta.\n“Ucat sipansa puedipjjtaw jiwayasina, aycha mank'añsa marcanacamana cuna horasansa, cawquïri yänactï Diosamajj churapjjtam uqhamarjama. Gacelana, tarujana aychapjja take jumanacaw mank'añ puedipjjta, k'omäpasa jan k'omäpasa.\nUcampis janiw wiljja mank'apjjätati jan ucasti orakeruw waranucupjjäta umäcaspas uqhama.\n“Jumanacasti janiraquiw marcanacamanjja: Trigo, vino, aceite uca diezmonacjja, ni vacanacamana, ovejanacamana jilïri kallunacapsa ni jumanacas chuymanacamat ofrendanac churä sapcta ucanac mank'apjjañamäquiti.\nJan ucasti Diosan nayrakatapanacwa ucanacjja mank'apjjäta, cawqharutejj jupajj ajllisi ucqhanaqui; Tatitu Diosaman nayräjjapana, wawanacamampi, take uywatanacamampi, uqhamaraqui cawquïri levitanacatejj jumanac taypina jacapqui take ucanacampi chicaw take irnakañaman achunacapata cusisipjjäta.\nAca oraken jaccasasti janipuniw levitanacarojj apanucupjjätati.\n“Cunapachatejj jumanacan Tatitu Diosamajj orakenacam jach'aptaycani jupan arsutaparjama, ucatsti jumanacaru aycha mank'añatejj munasipjjätam ucqhajj, jumanacajj mank'asipcaquismawa cuna horasasa.\nCawquïri chektejj Tatitu Diosamajj ajllisini jupan jacäwipataqui, ucatejj jumanacan jacäwinacamat jayancascani ucqhajj puedipjjtaw vacama, ovejama qharsusin mank'aña, cawqhantejj jacapcta uca chekana, cunjämtejj nayajj sapcsma uqhama.\nCunjämtejj gacelana, tarujana aychap mank'apcäyäta, uca pachpaw jumanacajj take ucanaca mank'apjjäta k'omäpansa, janis k'omäpan.\nUcampis janiw cuna laycus wilapjja mank'apcasmati, wilajj jacañätap laycu; uqhamajj janiw jacañjja wilampi chica mank'antapcasmati.\nJan ucasti orakeru waranucuñamawa umäcaspas uqhama.\nJanipuni mank'apjjamti, ucatsti jumanacas wawanacamasa suman jacapjjäta, Diosaru suma luräwinac uñacht'ayapjjatam laycu.\nUcampisa cawquïri yänactejj Diosaru ofrendata churä sapcta, uqhamaraqui arunacamampi arsusina loktä sapcta ucanacjja cawqha chekarutejj Diosajj ajllisqui ucaruw apapjjäta.\nUca chekanwa Diosan altarap pataru sacrificionac loktapjjäta, ucatsti cawquïri uywanacan wilanacaptejj loktañataqui churapcäta ucanacjja Diosan altarap pataruwa waratatapjjäta, ucampis aychapjja mank'apjjätawa.\n“Ist'apjjam, phokhapjjaraquim take cuntejj sapcsma uca arunaca, uqhamata jumanacasa, wawanacamasa sum sarnakapjjañamataqui, cunatejj Diosan nayrakatapana asquïqui ucanac lurasa.\n“Cunapachatejj Tatitu Diosajj cawquïri orakenactejj catuntapcäta ucanac t'unjani, ucatsti jumanacajj ucan utjantasipjjäta ucan jacapjjaraquïta,\nucqhasti jumanacajj amuyasipjjam uca marcanacan sarnakäwinacaparjam jacañ toketjja, uqhamaraqui diosanacapar yupaychañ toketsa.\nJan jumanacajj uqham Tatitu Diosamarojj lurapjjamti. Diosajj jan uñjañ munqui ucanacwa uca marcanacasti diosaparu wakaychañataquejj lurapjje, uqhamaraquiwa quipca wawanacapsa ninampi phichhantapjje sacrificiot loktasa.\n“Take ewjjanaca churapcsma uqhamarjam sarnakapjjam, jan cunsa jiljjatayapjjamti ni menoswakayapjjamsa.


Isaías 33 - Holy Bible [Aymara Bible 1997] - (Isa 33)\n¡Ay, cunaquïcan jumataquejj marcanac t'unjiri, ucampis janiw t'unjatäctati, ch'ojjña luriri, ucampis janiw ch'ojjña luratäctati! Jumajj t'unjañ tucuycäta, ucspacharaquiw jumarojj t'unjapjjätam, ch'ojjña lurañ tucuyascäta, ucspacharaquiw jumarojj ch'ojjña lurapjjätam.\nTata, nanacat qhuyapt'ayasipjjeta, nanacasti jumaruquiw suyt'apjjsma. Sapa alway nanacan arjjatirejjämjja jan walt'añ horasansti khespiyapjjaraquitaya.\nJuman ajjsarayañ arunacam ist'asajj marcanacajj jaltjjapjjewa, jumajj uñjir jutcta ucqhasti marcanacajj aywitatawayjjapjjewa;\nuñisirinacapasti t'ijut'iju tamjamaw, jupanacjjaru chhucjjatapjje, kamir cancañanacapsa apakapjjaraquiwa.\nTatitojj munañaniwa, alajjpachan jaquiriraquiwa; juparaquiw Sionarojj cheka cancañampi cheka uñjäwimpi phokhanti,\nwiñayataquiw jupajj imaraquini. Yatiñ cancañampi yatjjatañampisti mä suma kamir yänacjamawa, khespiyaraquiwa, Tatitur ajjsartañasti kamir cancañat sipansa juc'ampi sumawa.\n¡Ist'am, cunjämsa wali chacha tucurinacajj callen arnakasipjje, cunjämsa jachapjjaraqui sumancañ thakeri qhitatanacasa!\nThaquinacajj ch'usa wasarar tucutawa, janiraquiw qhitis uca chek sarnakquiti. Arust'äwinacas amtäwinacas t'unasiwa, janiraquiw qhititaquisa ajjsart'añajj utjcjjeti.\nAca orakejj llact'atawa luto isimpi isthapitaraquiwa, Líbano kollusti mä p'enkaw ancuntawayjjaraqui, Sarón vallesti ch'usa wasarar tucutawa, Basán, uqhamarac Carmelo kollus ch'usa k'ara kolluquëjjewa.\nTatitusti saraquiwa: “Jichhacuchapï sartäjja luraraquïsa; jichhajj take jach'a cancañajjwa uñacht'ayaraquëjja.\nJumanacan amtatanacamas luratanacamas t'unampi sasiwa; phust'atajjasti jupanacarojj naqhantasaw tucjani.\nMarcanacasti khellar tucuyatäniwa; ch'aphinacar uñtataw ninanjja naqharaquini.\nJayanquirinacasti ist'apjjam luratanacajja, jac'anquirinacasti ch'amajj-jja uñjapjjaraquim.”\nSionanjja juchararanacajj qhathatipjjewa, nankha juchani jakenacasti ajjsarañampi phokhantatäjjewa, sapjjaraquiwa: “¿Qhitirac jiwasatsti jacaspa, tucjiri ninansti, wiñayatac naqhir ninansti?” sasa.\nQhititejj chekaparu cuns lurqui, cheka parlaraqui, janiraqui ch'amampiqui kamirquipstquiti, janiraqui cuns wajjt'äwinac laycuqui lurquiti; janiraqui jake jiwayirinacan arunacapsa ist'quiti, nayranacapsa ch'irmthapiraqui jan ñankhanaca uñjascañataqui,\nucaw chekpachansa jacanejja, mä suma karka pataruraquiw samart'asini, mank'añapas utjascaquipuniniwa, umas janiw pist'caraquiniti.\nWasitatwa reyirojj jach'a cancañapan uñjäta, marcan korpanacapasti jayacamaw puriraquini.\nCuna ajjsarañantejj jaccäyät uc amtasisasti saraquïtawa: “¿Cawquincarac impuesto kollke jaqhur jakesti? ¿Cawquincaraqui pesanac sum uñjir jakesti? ¿Cawquincaraqui torrenaca jaqhur jakesti?” sasa.\nJaniw juc'ampi ñankha jakenac taypin jaccjjätati, parlanacapas jan amuyañjama, mayjaru quitthapita jan amuyt'cayaraqui.\nSión, uñtam marcanacasan fiestapa, Jerusalenarojj uñtaraquim, uca samarañ marcaru; mä suma utt'ayat campamentöniwa, ch'aqhurunacapas janiw t'akartcaniti, pitanacapas janiw t'akartcaniti.\nUcanwa Tatitojj jach'a c'ajquir cancañapampi jiwasampïni, cawcqhatejj walja jawiranacajj jalasqui ucqhana, jach'a ancho jawiranaca, ucampis uñisirinacajj janiw juc'ampi mantancjjapjjaniti, remaña botenacapampi, jach'a barconacampi.\n[22-23] Uca barcon pitanacapasti janiw barcon jach'a lawapjja catjjäscaspati, velopasti janiw janatatañjamäquiti. Uñisirinacasatsti uca kamir cancañanacapjja aparañäni, juyqhus jupanccani ucjja catokaniwa, suchunacasti apsuñaruw uscusipjjani. Tatituw chekapar uñjirisajja, jiwasan apnakerisajja, jiwasan reyisajja, jupaw khespiyistani.\nJaniw qhitis siscaspati: “Usutätwa” sasajja. Diosasti Sionan jaquir jakenacan juchanacapjja perdonaraquiniwa.


Victoria Tinta Quispe · Lakan phaxsi 2012 · Global Voices Aymarata\nVictoria Tinta Quispe · Lakan phaxsi, 2012\nQhipa qillqatanaka Victoria Tinta Quispe Ta Lakan phaxsi, 2012\nVenezuela: Amuay ukax refinería de petróleon phalläwipamp jan walt'ayatawa\nLatin America 26 Lakan phaxsi 2012\n'Judibana mantañawjax jan walt'ayatawa '. La explosión de un tanque de gas en Judibana ukan mä tanque de gas ukan phallatapax jichhakamax 26 jiwata ukat 86 usuchjat utjayawayi. Jichhakamax kunats phallpach ukax janiw yatiskiti.\nCaribe: Eid uka amtkasa\nCaribbean 24 Lakan phaxsi 2012\nCaribe markat Eid-ul-Fitr ukatx pä post ukakiw utji, 19 willküru uru llumpaqa phaxsitw amtasïna Guyana uka alayaxat [en] ukhamarak Trinidad ukat Tobago alayaxatw [en] kunaw Eid ukatx yatiyäwip uñt'ayapxäna.\nJawillt'äwi: TIC uka apnaqäwinakatak Nicaragua ukat Guatemala markanakan jikthaptäwinaka\nLatin America 24 Lakan phaxsi 2012\nNicaragua ukat Guatemala markanakan medios digitales uka apnaqir wayna tawaqunakatak chiqancht'at yatichäwix apaskan ukarux Rising Voices ukax chikancht'asinïwa.\nBolivia: Machaq campaña ukax turismo ukar ch'amanchañatakiwa\nLatin America 21 Lakan phaxsi 2012\nBolivia markan jilïr irpirin jichhak machaq campaña apst'äwipax Bolivia te espera' sutiniwa, turismo interno ukat externo ukar ch'amanchañatak amtaniwa. Akat phisqha mararux 20 millones de dolares ukha qulqiw irtasiwayani, indígenas markachirinakar ch'amanchañataki.\nMyanmar ukan 1988 maran sartasiwinakapat jamuqanakax amtasiyi\nMyanmar (Birmania) 18 Lakan phaxsi 2012\n8 uru llumpaqa (agosto) phaxsit 2012 maran Myanmar uksan sartasiwinakapat 24 mara amtasipxi, khä 1988 maran democracia mayiwita. Facebook uksan walja jamuq uñacht'ayatanaka.\nMedio Oriente & Norte África 17 Lakan phaxsi 2012\nLíbano markatpacha, plus961 ukax aka video waraqtaw YouTube uksan uñt'ayi, ukanx mä lunthatan qulqi imañ uta ukan mä Oficial Ejército ukar illapt'k ukaw uñjasi.\nIrán: Kunawsati uraq khathatix jan walt'ayki, ukhax «televisión ukanx yaqha yatiyäwinakakw yatiyi»\nMedio Oriente & Norte África 14 Lakan phaxsi 2012\nKurmüru (sábado) uruxa, laIráni markan provincia de Azerbaiyán Oriental uksanx pä uraq khathatiwiw jan walt'ayawayi, 250 jiwataw utji ukatx niya 1.800 usuchjataw utjaraki. Iraníes jaqinakax internet ukan qilqt'asaw yanap mayt'apxi, jilpachax wilamp yanapt'asipxañap mayt'apxi, ukampirus telivision ukatakix phiñasiwinakap uñt'ayapxi, religiosos wakichäwinakakw uñacht'ayasipki uka uraq khathatiwin ukjatapat yanapt'anak mayt'as yatiykpachax sasin sapxi.\nLatin America 10 Lakan phaxsi 2012\nEmily Achtenberg de Rebel Currents [en] ukax Territorio Indígena ukat Parque Nacional Isiboro-Sécure (TIPNIS) jach'a thakhi lurañatak amtax uktjki uksatw blogupan qilqt'i: «Nayrüru simanakaiw boliviano irpirix uka markanakan jiskt'aw sarantañatak uñt'ayawayi […]. Uksa markanakan markachirinakapax ukarux iyawasasin yaqhipasti janiw sasin jast'awapxi- ukax jupanakan t'aqhtatatap uñacht'ayi.\nAfganistán markat jamuqatanak uñt'ayasa\nAsia Central & Cáucaso 6 Lakan phaxsi 2012\nAfganistán markan yatiriyinakax walja asjarkay jamuqanakanipxiwa. Walja jamuq apst'irinakaw (fotógrafos) aka marka uñt'apxañapatak jamuqanak uñt'ayapxi.